Joksimović: Neuvođenje sankcija Rusiji neće nas zaustaviti, ali će nas usporiti na evropskom putu - Blitz RS - Vesti\nJadranka Joksimović ističe da je novi politički kredo koji postoji u EU usklađivanje sa spoljnom i bezbednosnom politikom i da oko toga nema dileme.\n„Postoji pregovarački proces, on je jasan, striktan i ima svoja pravila i precudure. Postoji nešto drugo što je aktuelni politički trenutak koji menja očekivanja i podiže politička očekivanja. Ako je nekada politički kredo strateške opredeljenosti zemlje bila ekonomska integracija i vladavina prava, sada je to postaje zajednička spoljna i bezbednosna politika“, objasnila je Joksimovićeva.\nIstiče da u tom smislu ne može niko da zaustavi Srbiju na evropskom putu kada je reč o proceduri samo zbog toga što se nismo pridružili sankcijama, ali da će nas to svakako usporiti.\n„Naravno da će nam biti teže, ali to ne znači da mi u reformskom procesu nismo spremni da nastavimo integracije i ja očekujem, s obzirom na to da smo pokazali jasan politički stav u pogledu osude kršenja teritorijalnog integriteta i uopšte rata koji se dešava, da smo iskazali ono što je činjenica da Srbija nije politički neutralna zemlja“, navela je ministarka.\nKada ste pridružena zemlja u procesu evropskih integracija niste politički neutralni, vojno da, ali politički ne, dodaje Joksimovićeva.\n„Mi smo to iskazali glasajući za sve relevantne rezolucije u telima UN. To je nešto što se vrednuje i da ćemo u tom smislu imati saglasnost država za dalji evropski put. Međutim, očekujem da će pojedine države članice postaviti pitanje neusklađivanja Srbije sa režimom sankcija prema Ruskoj Federaciji kao jedan od glavnih uslova koji će ih možda motivisati da nam ne daju podršku da otvorimo idući klaster 3, za koji smo spremni – konkurentnost i inkluzivni rast, ali bitno je da smo se mi dokazali reformama i da smo time pokazali da je Srbija na evropskom putu“, naglasila je Joksimovićeva.\nNa pitanje da li je ona lično za uvođenje sankcija Rusiji, kaže da je uvek smatrala da se mi držimo našeg pregovaračkog procesa i da moramo da pokažemo da osuđujemo i rat i kršenje teritorijalnog integriteta ma ko da je u igri, čak i kada su vam prijatelji u pitanju.\n„Apsolutno smatram da je trebalo da glasamo za sve rezolucije za koje smo glasali. Što se tiče pitanja sankcija, to je jedno specifično pitanje koje je poseban režim autonomnih mera koje mi, što se tiče pregovaračkog procesa, zaista nismo u obavezi (da ispunimo). Ja se držim pregovaračkog procesa, ali da li će to neko od nas tražiti u budućnosti – pa naravno da hoće“, ističe ministarka.\nNaglašava da je teško govoriti o sankcijama građanima Srbije koji su osetili šta one znače.\n„Rusija je velika sila, ovde se radi o nekim većim strateškim i globalnim pitanjima i u tom smislu za nas to nije lako. Ali da li ćemo ako hoćemo da budemo članica EU i da pokažemo da smo deo zajedničkog odgovora – ja očekujem da se to pitanje sigurno u budućnosti postavlja. Da li sada ima svrhe uvoditi sankcije u ovom trenutku – iskreno da kažem, ne znam da li bismo time nešto posebno dobili ni izgubili“, poručila je ministarka.\n„Istraživanja o podršci EU vrlo često odgovaraju na trenutne sentimente“\nIstiče da Srbija već osam godina aktivno radi na procesu pridruživanja EU.\n„Koristimo evropske fondove, mi smo u svim reformskim poduhvatima i svemu onome što smo za ovu zemlju uradili u poslednjih osam do deset godina najviše zahvaljujući tome što smo na jasnom evropskom putu i što smo uozbiljili evropsku priču“, navela je Joksimovićeva.\nKada je reč o istraživanju podrške građana članstvu EU, Joksimovićeva kaže da su ona takva da vrlo često odgovaraju na trenutne sentimente.\n„U poslednjih osam godina svako istraživanje javnog mnjenja je bilo u korelaciji sa tada aktuelnim trenutkom. Padalo je drastično kada su bili izazovi vezani za Kosovo i Metohiju, padalo je drastično i sada kada je došlo do rata u Ukrajini zbog osećanja da nas neko pritiska da uvedemo sankcije Rusiji – to su činjenice. Ako pitate građane da li će sutra na referendumu glasati protiv ulaska Srbije u EU nisam sigurna da me ubedilo ijedno istraživanje u poslednjih nekoliko godina da je to tako“, navela je ministarka.\n„Podrška građana Evropske unije je manja nego u Srbiji samoj Evropskoj uniji u smislu funkcionalnosti i potrebe da se menja, da bude efikasnija, ali niko nije potegao pitanja izlaska iz EU, već naprotiv, dogovaraju se kako da zajednički idu u nabavke gasa, nafte, kako da se diverzifikuju, kako da budu što stamostalniji u interesu građana i njihove bezbednosti“, dodala je.\n„Važno da se pokaže da su mir, prosperitet i stabilnost evropske vrednosti“\nDan Evrope je neraskidivo povezan sa Danom pobede, zato što evropski projekat kao projekat mira nije nastao u Evropi koja je bila vekovima mirna, nego u Evropi koja je vekovima krvarila, međusobno ratovala, evropski narodi koji su satirali jedni druge vekovima i naravno da smo i mi kao Srbija deo evropske istorije, burne i teške i upravo zato ova dva dana su usko povezana, kaže ministarka.\n„Nakon Drugog svetskog rata, Šumanova deklaracija je označila formalizaciju jedne ideje koja je dugo postojala, a bilo je vrlo teško postići je – to je da Evropa bude ujedinjena, mirna, stabilna, da evropski narodi budu solidarni, usmereni jedni na druge, da žive u miru i prosperitetu“, navela je Joksimovićeva.\nIstiče da je taj mir dugo bio neprekinut. „Bile su i devedesete i mi vrlo dobro znamo šta znači ne biti deo Evrope, šta znači biti izolovan i sam i ne uvek u klubu koji na kraju odlučuje o nečemu. Danas je takođe velika i bez presedana kriza na tlu evropskog kontinenta“, kaže ministarka.\nKaže i da je ovo Dan Evrope, a ne samo Evropske unije. „Mi pripadamo evropskom kontinentu i težnje nas kao pridružene zemlje, jer Srbija je pridružena zemlja Evropskoj uniji u procesu pristupanja, i imamo i svoja prava i svoje obaveze“, kaže ona.\n„Smatram da nikada više u poslednjih nekoliko decenije nije bilo važno da se pokaže da su mir, prosperitet i stabilnost one vrednosti i tekovine koje su usađene u generacije evropskih naroda kao težnja i nada i na tome mora da se radi“, poručila je Joksimovićeva.\nUkazuje da se naslušala o propasti EU, ali da osim Velike Britanije, koja je uvek bila nešto drugo u istorijskom smislu i konceptu evropskog jedinstva, nijedna zemlja se nije odlučila da izađe iz Unije.\nIstiče da su u pojedinim zemljama članicama bili vrlo niski procenti poverenja u EU.\n„Međutim, niko se nije odlučio da izađe. Naprotiv, sada se osnažuju, ujedinjuju, jačaju, traže zajedničke odgovore svideli se oni nama ili ne. To je način na koji veliki projekti moraju da fukcionišu da bi mogli da opstanu“, zaključila je ministarka.


Tanjug 25. juna 2019. 14:10\nLONDON – Cene nafte su danas pale usled zabrinutosti zbog smanjenja tražnje i obećanja Saudijske Arabije da će nadoknaditi svaki manjak iz zemalja pogođenih sankcijama.\nCena severnomorske nafte „brent“ pala je za 42 centa na 64,44 dolara, dok je američka „laka“ nafta WTI pojeftinila za 32 centa na 57,58 dolara za barel, prenosi njujorška agencija „Blumberg“.\nSaudijska državna naftna kompanija Aramko saopštila je da su njeni aktuelni maksimalni kapaciteti proizvodnje od 12 miliona barela nafte dnevno dovoljni i da će zadovoljiti potrebe klijenata.\n„Ono što se događa u Persijskom zalivu je definitivno zabrinjavajuće“, rekao je u intervjuu za Rojters Amin Naser, predsednik i izvršni direktor tog naftnog giganta.\n„I u prošlosti smo prošli kroz brojne krize i uvek smo ispunjavali naše obaveze prema kupcima, i imamo fleksibilnost i raspoloživost sistema u smislu dostupnosti dodatnih rezervnih kapaciteta“, dodao je on.\nNjujorška agencija “Blumberg” ocenjuje i da su splasnule nade vezano za napredak u trgovinskom ratu između Kine i SAD na predstojećem samitu G20, nakon što je jedan visoki američki zvaničnik preneo reči predsednika SAD Donalda Trampa „da će biti zadovoljan bilo kakvim ishodom“ tih trgovinskih pregovora.


Al Jazeerin reporter Đorđe Kostić javio je ranije da je izbore obilježila izuzetno slaba izlaznost (glasalo je samo 21,6 posto građana) i da “ima više nepravilnosti, jer glasački materijal nije stigao do više desetina lokacija, najviše oko grada Skadra na albansko-crnogorskoj granici”.\n“Na tim mestima će glasanje najverovanije biti ponovljeno. U tom delu Albanije vlast ima opoziciona Demokratska partija koja bojkotuje izbore”, javio je Kostić.\nPremijer Edi Rama pozvao je sve Albance da glasaju, no opozicija bojkotira lokalne izbore i najavljuje da će blokirati izborni proces.\nLokalne izbore je, uprkos protivljenju opozicije i predsjednika Ilira Mete, raspisala Socijalistička partija premijera Edija Rame.


Klub Kasina by Community - Kuda Izaci\nPočetak zimske sezone u Beogradu podrazumeva još jedno novo rađanje svima dobro poznatog kluba Kasina by Community. Ovaj moderni beogradski klub preko leto doživljava potpunu transformaciju i čim krenu prvi hladni dani otvara vrata svojoj omiljenoj publici s nadom da će ponovo u njemu uživati svim čulima.\nKlub Kasina by Community predstavlja epicentar dobre zabave u Beogradu. Nalazi se u čuvenoj Beton hali gde već dugi niz godina predstavlja jedno od najposećenijih mesta kad je ludi noćni provod u pitanju. Njega češće posećuju stariji gosti, koji vole da uživaju u pop i rok izvedbama najpoznatijih domaćih numera.\nČesti izvođači u čijim pesmama možete uživati u klubu Kasina by Community su Toni Cetinski, Jelena Kartleuša, Lexington band, Aca Lukas i mnogi drugi. Savršen ambijent, najsavremenija rasveta i zvuk samo su deo onog što vas očekuje ukoliko se odlučite da bar jedno veče provedete uz najbolju klabersku ekipu koja se svakodnevno okuplja u klubu Kasina by Community. S obzirom na velike gužve u ovom klubu, potrebno je rezervisati mesto na vreme.


Ajanović: Odbijanje Lajčakova prijedloga politički je neozbiljna odluka - Klix.ba\n4.9.2007. u 12:35\n"Odbijanje prijedloga visokog predstavnika Miroslava Lajčaka o reformi policije u BiH preuranjena je, ishitrenu i politički neozbiljna odluka", kazao je predsjednik Bosanske stranke (BOSS) Mirnes Ajanović na sastanku predstavnika političkih, javnih i vjerskih institucija održanom u nedjelju u Sarajevu.\nUmjesto da sačekaju reakciju Milorada Dodika, Haris Silajdžić i Sulejman Tihić neodgovorno su prvi odbili prijedlog reforme policije ne ustručavajući se nepotrebnog dovođenja Federacije u sukob s međunarodnom zajednicom.\nNikome ne treba dokazivati da Milorad Dodik želi samostalnu Republiku Srpsku (RS) i da mu reforma policije nije u interesu jer bi značila put u Evropsku uniju, ukidanje Policije RS-a i anuliranje toga entiteta. Zbog toga se plan visokoga predstavnika nije smio odbiti, već je trebalo iznijeti priomjedbe zasnovane na rješenjima Martinsove komisije i Direkcije za reformu policije, istaknuo je Ajanović.\nSarajevski sastanak nikako se ne smije shvatiti kao objava političkog rata bošnjačkih političara i intelektualaca visokom predstavniku i međunarodnoj zajednici jer BiH ima više prijatelja u međunarodnoj zajednici nego u domaćoj politici, zaključio je predsjednik BOSS-a Mirnes Ajanović.


Mitrović-Milić: Ključni projekti revitalizacija Luke Brčko i mosta Brčko-Gunja – Biznis.ba\nNaslovnaBiHMitrović-Milić: Ključni projekti revitalizacija Luke Brčko i mosta Brčko-Gunja\nobjavljeno 19. okt 2020. u 14:42\nMinistar komunikacija i prometa BiH Vojin Mitrović posjetio je danas Vladu Brčko distrikta i sa gradonačelnikom Sinišom Milićem razgovarao o realizaciji projekta rekonstrukcije mosta Brčko-Gunja te drugim aktuelnim pitanjima iz nadležnosti Ministarstva.\n– Rekonstrukcijom ovog mosta, izgrađenog prije 130 godina, ponovno bi se uspostavio teretni promet na graničnom prijelazu između Brčkog i Gunje koji je za Brčko distrikt više nego značajan, pogotovo za privredu, ali i Javno preduzeće ‘Luka Brčko’ – dodao je Mitrović.\nGradonačelnik Milić je izrazio zadovoljstvo podrškom koju Ministarstvo pruža u realizaciji dva izuzetno važna projekta za Brčko distrikt BiH – revitalizaciji JP „Luka Brčko“ i rekonstrukciji mosta na rijeci Savi koji je i granični prijelaz između Brčkog i Gunje, odnosno BiH i Hrvatske.\n– Ovi su projekti ključni za razvoj ekonomije u Brčko distriktu i sa najavljenom gradnjom autoceste iz pravca Banje Luke i Sarajeva dodatno će ojačati poziciju Distrikta kao sredine pogodne za privredne aktivnosti – naglasio je gradonačelnik Milić.\nNakon sastanka u Gradskoj vijećnici ministar Mitrović i gradonačelnik Milić obišli su i most Brčko-Gunja, a nakon toga razgovarali sa direktorom JP „Luka Brčko“ Marinkom Viljušićem.\nDirektor Viljušić zahvalio je ministru Mitroviću na posjeti, ističući da je JP „Luka Brčko“ od posebnog značaja za Bosnu i Hercegovinu kao jedina luka, saopćeno je iz Ministarstva komunikacija i prometa BiH.


suverenitet - Sputnjik Srbija\nPretnja nemačkom suverenitetu: Berlin razmatra da tuži Vašington zbog „Severnog toka 2“\nŠef komiteta nemačkog Bundestaga za energetiku Klaus Ernst izjavio je da Berlin razmatra mogućnost podnošenja tužbi raznim sudovima zbog postupaka Amerike, imajući u vidu sankcije gasovodu „Severni tok 2“. Postupke SAD on je nazvao pretnjom suverenitetu Nemačke.\nSirija optužila Tursku i Izrael da podržavaju teroriste\nTurska i Izrael štite teroriste, pošto je turska vojska ušla u provinciju Idlib u isto vreme kada se dogodio raketni napad Izraela na Damask, u noći između srede i četvrtka, saopštilo je Ministarstvo inostranih poslova Sirije.\nRuski ministar inostranih poslova Sergej Lavrov poručio je da se problem Kosova, umesto postavljanjem ultiimatuma, može rešiti isključivo zbližavanjem pozicija i konsenzusom.\nPredsednik SAD Donald Tramp otkazao je sastanak sa predsednikom Rusije Vladimirom Putinom na marginama samita G20 u Argentini zbog, kako je naveo, krize izazvane nedavnim incidentom u Kerčkom moreuzu.\nMađarski premijer Orban je oborio ruku Sorošu i to bi, po oceni političkog analitičara Aleksandra Pavića, trebalo da bude putokaz za svaku zemlju koja drži do svog suvereniteta.


Hadžiomerović: RS pokušava novim zakonima izvršiti secesiju – Informer\nHadžiomerović: RS pokušava novim zakonima izvršiti secesiju\nMujo Hadžiomerović, predsjednik Kluba Bošnjaka u Vijeću naroda Republike Srpske smatra da sve što se u posljednje vrijeme dešava u RS-u kada su u pitanju zakoni, predstavlja pokušaj da se izvrši secesija tog dijela BiH.\nNa danas održanoj redovnoj nedjeljnoj sesiji Asocijacije nezavisnih intelektualaca “Krug 99”, održanoj u Sarajevu o temi “Aktuelna problematika održivog povratka u RS – Zakon o katastru RS?”, Hadžiomerović je istaknuo da predstavnici RS-a te zakone, koji se uglavnom tiču imovinsko-pravnih odnosa, harmoniziraju sa susjednom državom Srbijom.\n“Zakon o katastru RS-a, sa Zakonom o porezima, predviđa da proizvede nešto što bošnjački narod ne bi želio. Ima bošnjačkih porodica koje su tokom agresije pobijene zbog čega niko nije mogao da to zemljište prijavi. Ovaj zakon o katastru, zajedno sa Zakonom o porezima, ostavlja mogućnost da tu zemlju sutra uzme lokalna zajednica na prostoru RS-a, a iz razloga neplaćanja poreza i svega onoga što predviđa Zakon o katastru”, kazao je Hadžiomerović.\nIstaknuo je da se Klub Bošnjaka u Vijeću naroda RS-a susreće sa svim tim zakonima i pokreće mehanizme zaštite vitalnog nacionalnog interesa, ali da Ustavni sud tu često ne može ništa te da je uzaludno bilo pokretanje 35 inicijativa za zaštitu nacionalnog vitalnog interesa.\n“U Zakonu o katastru granica sa Srbijom se naziva entitetskom i zabrinuti smo posebno za imovinu Bošnjaka iz Janje u Srbiji koji imaju tamo oko 210 ha zemljišta. Pitamo se ko će praviti te sporazume sa susjednom državom ako tu nadležnost sebi priskrbi RS“, kazao je Hadžiomerović.\nČlan Kluba Bošnjaka u Vijeću naroda RS-a Mirsad Džapo ocijenio je da RS donosi čitav set imovinsko-pravnih zakona kojima se želi legalizirati posljednje stanje vlasnika, što je posebno teško dokazati Bošnjaku ili Hrvatu.\n“Sa zemljišnim knjigama se svašta dešavalo na cijelom prostoru BiH, a poslije provedbe zakona kakve donosi RS ne bi bila moguća restitucija, jer ne bi ostalo ništa što bi se moglo vratiti”, kazao je Džapo.\nVlasnička struktura koja se dovodi u pitanje, pogotovo po Zakonu o katastru, nudi rješenja koja imaju Srbija i Crna Gora a ne nude se rješenja po evropskim standardima.\n“Mi se nećemo miriti s takvim stanjem. Pored Ustavnog suda RS-a koristit ćemo i druge ustavne mehanizme ako za tim bude potrebe, jer ne želimo prihvatiti činjenicu koja će biti pogubna i za državu BiH i za sve njene građane,” kazao je Džapo, dodavši kako tada više ne bi imala smisla izgradnja bilo kakvog pravnog sistema.\nSulejman Redžić, predsjednik “Kruga 99” dodao je da održivi povratak i 15 godina od Daytonskog sporazuma nije dao očekivane rezultate, jer politika pojednih centara nije bila takva da je mogla stvoriti povoljne uvjete za održivi povratak.\n“Održivi povratak ne znači samo podizanje građevinskih objekata i eventualno dodjelu stočnog fonda”, kazao je on, te dodao da “Krug 99” snažno podržava odluku međunarodne zajednice i EU da se odluka Narodne skupštine RS u vezi s provođenjem referenduma o pravosudnim organima države BiH stavi van snage.\nTagsbosnjaci katastar mujo haziomerovic porezna politika povratak rs secesija zakoni\nOdržan pomen stradalim vojnicima JNA u ”tuzlanskoj koloni”


Gradonačelnik Beograda sa ambasadorom Finske - Studio B\nGradonačelnik Beograda sa ambasadorom Finske\nGradonačelnik Beograda sa ambasadorom Finske Beoinfo\nBeogradBeograd Pocetna 19. 09. 2018. 17:00:17\nGradonačelnik Beograda Zoran Radojičić ugostio je u Starom dvoru ambasadora Finske u Beogradu Pertija Ikonena. Kako je Helsinki kao prestonica Finske prepoznat kao „pametan grad“, razmenili su iskustva i modele koji bi se mogli primeniti na Beograd, koji ima potencijala da postane „pametan grad“, ali isto tako i „zeleni grad“.\n– Bilo je izuzetno korisno razgovarati sa gospodinom Ikonenom. Helsinki je iz godine u godinu među deset gradova Evrope koji su najpogodniji za život, pa je sa te strane bilo značajno čuti njihova iskustva o zaštiti životne sredine i uštedi električne energije. Razmenili smo iskustva i po pitanju privrede, a Ambasador Ikonen mi je predstavio i određene finske kompanije koje su zainteresovane za poslovanje u Beogradu – rekao je Radojičić.\nGradonačelnik i ambasador razgovarali su i o zdravstvu, obrazovanju i mogućnostima napretka u ovim oblastima. Po pitanju turizma zvaničnici su saglasni da Beograd treba da ide ka tome da privuče još veći broj turista iz Finske.


Podrška Litvanije BiH na putu ka evroatlantskim integracijama - Klix.ba\n7.6.2007. u 13:10\nVeliki broj zajedničkih tema, posebno evroatlantske integracije i poboljšanje bilateralne saradnje bio je na dnevnom redu današnjeg sastanka u Sarajevu između ministara vanjskih poslova BiH i Litvanije Svena Alkalaja i Petrasa Vaitiekunasa.\nKako je u izjavi novinarima nakon susreta rekao ministar Alkalaj, potvrđeno je da Protokol o saradnji između dva ministarstva treba aktivirati, a posebno u oblastima u kojima Litvanija ima velikog iskustva - evroatlantske integracije.\nPrema njegovim riječima, litvanski ministar je pokazao spremnost da pruži pomoć BiH kako bi barem djelomično nadoknadila izgubljeno vrijeme u približavanju Evropskoj uniji.\nTakođer je razgovarano o saradnji između zemalja Baltičke i Jadranske povelje kako bi se ubrzao proces evropskih integracija u regionu jugoistočne Evrope. S tim u vezi naredne godine će se u glavnom gradu Litvanije Kaunasu održati samit zemalja ova dva regiona.\nAlkalaj je naveo da je razgovarano o različitim modalitetima privredne saradnje, a Litvanija je značajan investitor u BiH - Tvornica aluminija Birač u Zvorniku.\nMeđutim, šef bh. diplomatije je ukazao da je ukupna godišnja trgovinska razmjena između dviju zemalja samo 4,5 miliona KM, pri čemu izvoz iz BiH iznosi tri miliona KM. Alkalaj je ovaj iznos ocijenio malim i nedovoljnim, a litvanska strana je već pokazala veliki interes sa unapređenje saradnje. Zato se za narednu godinu planira održavanje bh.-litvanskog poslovnog foruma.\nLitvanski ministar vanjskih poslova Vaitiekunas je kazao da su razgovori s ministrom Alkalajem bili veoma korisni i da se osjeća veoma dobra osnova za daljnju saradnju, dok BiH može računati na pomoć Litvanije na putu ka evroatlanstkim integracijama.\n"Litvanija je posvećena BiH na tom putu, a naročito u vezi sa zaključenjem Sporazuma o stabilizaciji i pridruživanju (SAA) i podržava nastojanja BiH da se priključi NATO-u", rekao je Vaitiekunas.\nKada je u pitanju ekonomska saradnja, šef litvanske diplomatije je izrazio zadovoljstvo uspjehom litvanskih biznismena u Tvornici Birač u Zvorniku, te se nada da će isti ti privrednici, ovaj put u okviru konzorcija UAB “Ukio banko Investicine Grupe, Litvanija & “Aluminium Konin-Impexmetal” S.A. Poljska, uspješno završiti proces privatizacije Tvornice Aluminij iz Mostara. On je ovu kompaniju ocijenio veoma pouzdanom.\nTakođer je ukazao na potrebu stvaranja šire pravne osnove za saradnju između dviju zemalja, a s tim u vezi će ministar Vaitiekunas danas potpisati Sporazum o unapređenju i zaštiti investicija s ministrom vanjske trgovine i ekonomskih odnosa BiH Slobodanom Puhalcem.


Ministar Drljača: Zajedničkim djelovanjem može se mnogo učiniti za penzionere\nFederalni ministar rada i socijalne politike Vesko Drljača danas je s delegacijom Saveza udruženja penzionera FBiH razgovarao o problemima s kojima se susreću, njihovom položaju, i izmjeni i dopuni Zakona o PIO koji je ove sedmice usvojio Predstavnički dom Parlamenta FBiH. Na sastanku je istaknuto je da će nastaviti saradnju i zajednički rad.\n- Zajedno smo ušli u ovaj metod rješavanja problema, zajedno ćemo „pritiskati“ Dom naroda Parlamenta FBiH da taj zakon ne bude usvojen. Jasan je stav Vlade da je taj zakon negativan i da predstavlja eroziju morala, urušava stabilnost penzijskog sistema, proizvodi ogromne dugove te onemogućava izmjene i dopune zakona koji su planirani a predviđaju sistemski način rješavanja i trezorski način poslovanja - kazao je ministar Drljača. Pojasnio je da bi u slučaju uvođenja u pravo dodatnih 30.000 penzionera bilo potrebno dodatnih 120 miliona KM za koje ne postoji realna mogućnost da budu osigurane.\nRečeno je da će se, kroz izmjene i dopune koje Vlada FBiH planira, ići s povećanjem penzija za kategorije penzionera koji su u penziju otišli do 1998. godine, a da ostale kategorije budu rješavane u skladu s finansijskim mogućnostima.\n- Nakon donošenja zakona o PIO, koji predlaže Vlada FBiH, bit će uveden trezorski način poslovanja - kaže ministar Drljača.\nDrljača je naveo primjer Srbije i Hrvatske gdje se, kako je istakao, mnogo više izdvaja iz budžeta i gdje postoji trezorski sistem rada te se nada da će taj sistem finansijski stabilizirati i unaprijediti poslovanje i ovdašnjeg Zavoda PIO.\nDodao je da će Vlada FBiH razmatrati zaključke s današnjeg sastanka s penzionerima, koji su iznijeli prijedloge u vezi sa stanjem te populacije i penzijskog sistema. Naglasio je da je, uz povećanje stope zapošljavanja, jedan od glavnih ciljeva ove Vlade FBiH trajno rješavanje pitanja penzionera i penzijskog fonda.\nPredsjednik Saveza udruženja penzionera FBiH Omer Omerefendić pojasnio je da izmjene i dopune Zakona koje su usvojene na Predstavničkom domu FBiH podrazumijevaju uvođenje u pravo više od 30.000 korisnika i to žena koje imaju 30 godina staža i 55 godina života, i muškaraca sa 35 godina staža i 60 života.\n- Uvođenjem novih 30.000 penzionera, postojeći penzioneri i penzijski fond bili bi ugroženi - naglasio je Omerefendić.\nOve izmjene su antireformske i značile bi „eroziju penzionog sistema“. Naglasio je da će od delageta u Domu naroda tražiti da one ne budu usvojene.\nNa sastanku je konstatirano da treba prestati s rješavanjem nagomilanih socijalnih problema u društvu na teret penzionera, što se radi od 1998. godine. Očekivali su i traže povećanje penzija od deset posto, što izmjenama i dopunama postojećeg zakona dolazi u pitanje kao i isplata penzija na sadašnjem nivou.\n- Nakon što u Vladi FBiH bude analizirana cjelokupna finansijska situacija, održat ćemo vanrednu sjednicu Izvršnog odbora Saveza i opredijeliti se o protestima koji su zakazani 14. septembar - naglasio je Omerefendić.


M. P. 3. decembra 2018. 08:31\nMakedonski premijer Zoran Zaev je izjavio da Makedonija nikada ni sa kim nije razgovarala o formiranju „pakta protiv Srbije“.\n„Nema takvih razgovora. Nisu nikad postojali, niti ih je neko nominovao. To su preozbiljni razgovori da ne bi bio upoznat premijer Makedonije. Potvrđujem da ni na jednom nivou nikada nisu vođeni takvi razgovori“, rekao je Zaev na konferenciji za novinaare.\nPremijer je rekao da veruje da se radi o nepažljivoj izjavi vicepremiijera Kosova Envera Hodžaja koji tvrdi da je u Hrvatskoj, Makedoniji i Crnoj Gori razgovarao o osnivanju „pakta protiv Srbije“.\nZaev je istakao da kada se takva stvar kaže, treba da se kaže s kim je o tome razgovarao.\n„Niko od nas niti je zatražio neki naš stav, niti je razgovarano na bilo kojem forumu o ovakvim pitanjima. Kao Vlada, važimo u regionu, u Evropi i verujem u svetu kao graditelj dobrih odnosa. Mi smo prijatelji sa svih pet suseda i apsolutni po ovakvim pitanjima treba da budemo mnogo transparentni i mnogo precizni“, rekao je Zaev.\nPremijer je apelovao na Kosovo i Srbiju da grade prijateljstvo i da „kroz razgovor i dijalog nalaze rešenja“.\nZaev podneo ostavku\nTajne veze Haradinaja i Zaeva\nObjavljen snimak kompletnog razgovora Zaeva sa ruskim komičarima\n„Ovakve mere koje se nameću u momentu i sa jedne i sa druge strane ne doprinose ostvarivanju četiri opredeljena regiona za koja se vlade i predsednici te dve zemlje zalažu jednako kao i Vlada Makedonije“, rekao je on.\nZaev je istakao da Makedonija očekuje da region postigne te ciljeve, koje premijeri zemalja regiona potvrđuju svaki put kad se sastanu, a to su: trajan mir, ekonomska saradnja, regionalni razvoj i integracija u EU.\n„Svakako treba da i dalje gradimo region koji će da konvergira ka trajnom miru, ekonomskom progresu, regionalnom razvoju i integraciji celog regiona u EU. Naš cilj je da stvarno pokažemo zapadnom delu Evrope da nam je mesto u EU. A to znači i evropske manire i evropski odnos koji mora da bude demonstriran u praksi“, rekao je Zaev.\nNa putu Podgorica-Cetinje poginuo mladić, više povređenih\n24sata:Zrtve Jasenovca nisu stradale u elementarnoj nepogodi\nPočelo sudjenje kriminalističkim tehničarima zbog skrivanja…


Državne Institucije | Sat Experts\nEfikasno funkcionisanje svih institucija javne uprave za zadovoljstvo građana\nZahvaljujući našem znanju i iskustvu u mogućnosti smo da osmislimo, kreiramo i implementiramo najsavremenija rešenja za uspešno funkcionisanje bilo koje državne institucije. Specifičnosti ovih ustanova zahtevaju najrazličitija rešenja za svakodnevni rad, počevši od rešenja za računarsko umrežavanje unutar institucije, sistema za prenos i distribuciju signala, pa do klasičnih konferencijskih sistema i sistema za audio-video konferencije.\nTu su i sistemi za evidenciju radnog vremena zaposlenih, ali i rešenja za efikasno upravljanje sistemima za ventilaciju, grejanje i klimatizaciju zgrada u kojima su institucije smeštene, čime se značajno štedi na troškovima svakodnevnog održavanja. U zavisnosti od delatnosti, pojedinim institucijama su potrebna ne samo rešenja za komunikaciju već i rešenja za brzu i efikasnu razmenu fizičkih pošiljki, kao što su tube sistemi.\nBezbednost je veoma značajan aspekt u poslovanju svih državnih institucija, a naša rešenja za zaštitu od požara i isticanja gasa, sistemi za kontrolu fizičkog pristupa, sistemi za video nadzor, protivprovalni sistemi i perimetarska zaštita prostora oko objekta nude najviši mogući stepen obezbeđenja.\nPoseban značaj predstavlja kontradiverziona oprema kojom se sprečava unošenje neželjenih i potencijalno opasnih predmeta i supstanci u objekat. Institucije koje rade s velikim brojem građana imaju potrebu za upravljanjem redovima za čekanje (queue management), turniketima, javnim displejima i sistemima za javno ozvučenje (Public Address), a svi navedeni sistemi se nalaze u našoj ponudi.


Tilerson traži da Pakistan bude aktivniji protiv ekstremista\nDežavni sekretar Reks Tilerson, desno, posle sletanja na međunarodni aerodrom u Bagdadu, 23. oktobra 2017.\nAmerički državni sekretar Reks Tilerson došao je u svoju prvu posetu Pakistanu, uputivši poziv liderima te zemlje da pojačaju aktivnosti u borbi protiv ekstremizma i terorizma.\nTilerson je predvodio američku delegaicju na sastancima sa premijerom Šahidom Hakanom Abasijem, načelnikom generalštaba, generalom Kamarom Džavedom Badžvom kao i načelnikom pakistanske obaveštajne agencije i drugim visokim zvaničnicima. Oni su razgovarali o nastavku bilateralne saradnje i partnerstva i jačanju ekonomskih veza Pakistana i SAD, navodi se u saopštenju američke ambasade.\nKako se ističe, sekretar Tilerson je naglasio poruku predsednika Trampa da Pakistan mora da pojača napore da iskoreni ekstremiste i teroriste koji operišu unutar zemlje. On je, takođe, izneo novu strategiju Vašingtona za Južnu Aziju i naglasio vitalnu ulogu koju Pakistan može da odigra u obezbeđivanju mirovnog procesa za Avganistan, koji bi mogao da donese stabilnost i bezbednost u region.\n"Pakistan mora da jasno sagleda situaciju s kojom se suočava, u smislu broja terorističkih organizacija koje su pronašle utočište unutar Pakistana", rekao je Tilerson u ponedeljak, po završetku razgovora koje je vodio u Avgansitanu.\nOn je rekao da će odnos SAD i Pakistana biti zasnovan na tome kako Pakistan dela i da je cilj da se stvori mogućnost za mir i stabilnost i u toj zemlji, i u Avganistanu.\nPakistan je priznao da ima neki uticaj na talibane, ali je saopštio da ne kontroliše taj pokret, niti njegove lidere.\nTilerson je na turneji po više zemalja koja obuhvata ranije nenajavljeno zaustavljanje u ponedeljak u Iraku, gde se susreo sa premijerom Hajdarom al-Abadijem, te u Avganistanu, gde je raspravljao o novoj strategiji SAD za Južnu Aziju sa avganistanskim predsednikom Ašrafom Ganijem i drugim visokim zvaničnicima u vojnoj bazi Bagram, u blizini Kabula.\n"Mislim da su SAD jasno stavile do znanja, u smislu podrške za Avganistan, podršku za suveren, ujedinjen i demokratski Avganistan, određivanje puta mira, napretka i oslanjanja na sosptvene snage. Imperativ je na kraju da uskratimo utočište bilo kojoj terorističkoj organizaciji ili bilo kojim ekstremistima u bilo kom delu ovog sveta", rekao je Tilerson.\nGani je rekao da je nova strategija SAD donela pozitivne promene u regionu i dodao da "sve strane treba da ozbiljno preuzmu svoj deo odgovornosti", kaže se u saopštenju predsedničke palate.\nSAD i Avganistan već dugo tvrde da avganistanski talibani, posebno najsmrtonosniji ogranak, mreža Hagani, ima utočiste u Pakistanu. Ali Islamabad tvrdi da je vojnim operacijama očistio sva uporišta militanata u ranijim plemenskim oblastima u kojima je vladalo bezakonje i koje se graniče sa Avganistanom.\nGeneral Džon Niklson, komandat "Odlučne podrške", desno, pozdravlja državnog sekretara Reksa Tilersona, pored otpravnika poslova ambasade Hjuga Lorensa, u vojnoj bazi Bagram u Avganistanu, 23. oktobra 2017.\nZarobljeni u Pakistanu\nProšle nedelje, Amerikanka Kejtlan Kolmen i njen suprug, Kanađanin Džošua Bojl, koji su kidnapovani u Avganistanu pre pet godina, spaseni su, zajedno sa njihovo troje dece koji su rođeni u zatočeništvu, od Hagani mreže u pakistanskoj oblasti Kuram, koja se graniči sa Avganistanom. Operaciju spasavanja izvela je pakistanska vojska nakon obaveštajne dojave Sjedinjenih Država.\nNa ovoj fotografiji iz decembra 2016, koju su objavili avganistanski talibani, vide se Amerikanka Kejtlin Kolman i njen kanadski suprug Džošua Bojl kako čitaju izjavu u kojoj traže od tadašnjeg novoizabranog predsednika Donalda Trampa da pregovara o njihovom oslobađanju.\nDirektor Centralne obaveštajne agencije (CIA), Maj Pompeo, rekao je za Fondaciju za odbranu demokratija, grupu sa sedištem u Vašingtonu, da je par držan u Pakistanu gotovo sve vreme njihovog zatočeništva.\nTo je u kontradikciji sa ranijim izjavama pakistanske vojske i vlade prema kojima je par nedavno premešten preko granice iz Avganistana.\nPut sekretara Tilersona u Avganistan držan je u tajnosti iz bezbednosnih razloga, posebno nakon napada prošlog meseca na aerodrom u Kabulu tokom posete američkog sekretara a odbranu Džejmsa Matisa. Mnogi i iz pres službe Stejt dipartmenta očekivali su da će se poseta dogoditi u četvrtak, na putu natrag iz Indije.\nArhiva - Avganistanski policajac stražari ispred aerodroma u Kabulu, nakon raketnog napada, Avganistan, 27. septembra 2017.\nOdnosi između Indije i Pakistana, tokom gotovo 70 godina duge nezavisnosti od Britanaca, izgleda da su u silaznoj putanji tokom poslednje dve godine. Obe strane koristile su oštre reči jedna protiv druge tokom zasedanja Generalne skupštine Ujedinjenih nacija, nedavno u Njujorku, optužujući se međusobno za kršenje ljudskih prava i podršku terorizmu.\nTenzije izmeđi dve zemlje takođe bi mogle da budu tema kada američki sekretar stigne u Nju Delhi.\n"Mogućnost indijsko-pakistanskog dijaloga će biti razmatrana, a gospodin Tilerson će takođe izvestiti indijsku stranu o rezultatima sastanka Kvadrilateralne grupe za koordinaciju (SAD-Kina-Avganistan-Pakistan) o razgovorima sa Talibanima, koji se održao u Omanu, 16. oktobra", rekao je za indijski dnevnik na engleskom jeziku, Hindu, izvor obavešten o planovima za ovu posetu.


Opozicija u RS postavila tri zahtjeva kao uslov za nastavak sjednice\nPoslanici opozicije uputili su danas na Kolegiju Narodne skupštine tri zahtjeva, čije ispunjenje je uslov za nastavak sjednice entitetskog parlamenta, čiji rad su sinoć fizički blokirali.\nJedan od triju zahtjeva jeste da se na dnevni red ove sjednice vrati Izvještaj Glavne službe za reviziju javnog sektora Republike Srpske o provedenoj finansijskoj reviziji Konsolidovanog godišnjeg finasijskog izvještaja za korisnike budžeta RS u 2016. te Godišnji revizorski izvještaj Glavne službe za reviziju javnog sektora Republike Srpske za 2017.\nPoslanici SDS-a, PDP-a i DP-a traže i da nadležni ministri dostave odgovore na sva poslanička pitanja za koje je prošao rok utvrđen Poslovnikom, prije utvrđivanja dnevnog reda 21. redovne sjednice Narodne skupštine Republike Srpske.\nTreći zahtjev je da Kolegij Narodne skupštine Republike Srpske odmah i urgentno uputi zahtjev-urgenciju i upozorenje u institucije obavezne da osiguraju stupanje na snagu odluka, odnosno svih akata usvojenih u Narodnoj skupštini Republike Srpske da urgentno i u razumno kratkom roku stvore uslove za objavu ovih odluka koje do sada nisu objavljene radi njihove pravosnažnosti, kao i da sa sadržajem zahtjeva-urgencije upozna javnost dostavljanjem kopije svim medijima.\n- Ukoliko se ne ispuni minimum navedenih prijedloga, smatramo da nisu stvoreni uslovi za nastavak 21. redovnog zasjedanja Narodne skupštine RS - naveli su opozicionari u zahtjevu Kolegiju entitetskog parlamenta.\nTvrde da su u kontinuitetu, od konstituiranja ovog saziva Narodne skupštine Republike Srpske, suočeni s brojnim kršenjima Poslovnika o radu, a u posljednje vrijeme i s ozbiljnim nepoštivanjima zakona, pa i Ustava RS.\n- Nakon brojnih pokušaja da se prekine s ovakvom praksom kroz inicijative koje smo pokretali tokom proteklih zasjedanja, nažalost, nismo naišli na razumijevanje poslanika skupštinske većine iz stranaka vladajuće koalicije. Nekoliko odluka u posljednje vrijeme potpuno su obesmislile dalje funkcioniranje Narodne skupštine Republike Srpske i ugrozile njenu ustavnu ulogu kao najvišeg zakonodavnog organa, koji je obavezan da donosi akta iz svoje nadležnosti na ustavan i zakonit način poštujući pravila utvrđena Poslovnikom parlamenta - naveli su u zahtjevu.\nU Čitluku uhapšen kradljivac Forda 13.09.2017 11:28\nGranična policija dobiva kvalitetnu opremu za sigurnosne provjere 13.09.2017 11:30


Muškarci na prvom šminkanju u životu: 'Gura mi mini grablje u oko'\nFondacija “Sanela Redžepagić” ističe važnost kontinuiranog upozoravanja na potrebu ranog otkrivanja raka dojke i najavljuje pokretanje akcije za donošenje programa prevencije te bolesti na državnom nivou.\nU priopćenju za javnost navodi se da u razvijenim zemljama, pa i nekim iz našeg okruženja, postoje nacionalni programi za prevenciju raka dojke koji se uspješno provode.\n”U BiH rak dojke prisutan je sa 27 posto od svih tumornih oboljevanja. Stoga je važno program prevencije dići na najveću razinu, da nam tisuće žena ne obole i na kraju umru, a da se nitko organizirano ne bavi ovim teškim problemom”, navode iz Fondacije.\nIstiču i to da nam je “potreban i registar za rak dojke, jer je nedopustivo da smo zemlja s najviše ministarstava zdravstva i zavoda za zdravstveno osiguranje, a podatke o oboljelim i neizliječenih od ove opake bolesti dobivamo ‘ad hoc’ i posve nepouzdano“.\n”Žene zaista zaslužuju društveni brigu i pažnju, a u ovom slučaju radi se o zaista velikom ulogu, njihovom zdravlju i životu”, navode iz Fondacije “Sanela Redžepagić”.


M. P. 8. septembra 2021. 05:02\nNemoguće je zamisliti početak dana bez kafe. Ona poboljšava koncentraciju, raspoloženje a i razbuđuje. Ako želite da prestanete da pijete kafu, stručnjaci savetuju da to učinite postepeno\nKad telo izbaci sav kofein, mogu se javiti glavobolje zbog njegovog nedostatka.\nPored toga, naglo smanjenje kofeina može da rezultira poteškoćama u koncentracijipa se savetuje da se naizmenično pije obična i kafa bez kofeina, sve dok se postepeno ne pređe potpuno na kafu bez kofeina.\nUmerene količine kafe mogu da doprinesu očuvanju zdravlja mozga, ali prekomerne mogu da nanesu više štete nego koristi.\nNedavna studija pokazala je da je ispijanje više od šest šoljica kafe dnevno povezano sa povećanim rizikom od demencije, čak za 53 posto. Za zdrave odrasle osobe, 400 miligrama kofeina dnevno smatra se bezbednim, što je otprilike četiri šoljice.\nTakođe, kafu ne bi trebalo previše šećeriti. Studija iz 2019. godine pokazala je da je prekomerna konzumacija šećera kod starijih osoba povezana s lošim kognitivnim funkcijama. Muškarci ne bi trebalo da unose unose više od devet kašičica dodatnog šećera dnevno, a žene više od šest.


Novi pristup u pregovorima i metodologija | EU4ME\nNaslovnica Novi pristup u pregovorima i metodologija\nKolegijum komesara Evropske unije (EU) usvojio je februaru 2020. Novu metodologiju procesa pristupanja EU kroz dokument pod nazivom „Unapređenje procesa pristupanja – Vjerodostojna perspektiva EU za Zapadni Balkan”, s ciljem promovisanja procesa proširenja uz više vjerodostojnosti i povjerenja kada je u pitanju sprovođenje temeljnih reformi u državama Zapadnog Balkana, uz uvođenje uslovnosti i reverzibilnosti u proces. Mjesec dana kasnije, dokument je podržan od Savjeta Evropske unije koji čine ministri država članica, čime je on i zvanično usvojen.\nNova metodogija predviđa fokusiraniji pristup ključnim političkim pitanjima i reformama kako bi proces proširenja postao djelotvorniji, predvidljiviji i dinamičniji. Proces pridruživanja treba da bude izgrađen na međusobnom povjerenju i jasnim obavezama EU i Zapadnog Balkana, a kredibilitet pojačan kroz još jači fokus na temeljnim reformama, počevši od vladavine prava, funkcionisanja demokratskih institucija i javne uprave, kao i ekonomije zemalja kandidata.\nJedna od ključnih novina se odnosi na formiranje tzv. tematskih klastera koji objedinjavaju više pregovaračkih poglavlja, kako bi politički fokus zemalja kandidata bio usmjeren na ključne sektore, ali i sankcije u slučaju nesprovođenja potrebnih reformi i ispunjavanja uslova.\nPregovori o svakom od ukupno šest klastera će biti otvarani kao cjelina, nakon ispunjavanja mjerila. Pregovori o ključnim reformama otvaraće se prvi i zatvarati posljednji, a napredak u ovim oblastima determinisaće ukupan tok pregovora, što odgovara aktuelnom, tzv. „novom pristupu“ u pregovorima, koji se prvi put primjenjivao na Crnu Goru.\nNova metodolgija predviđa uvođenje odlučnijih mjera kada su u pitanju pretpristupni fondovi kao značajan segment pregovora. Jedan od važnih noviteta u tom pravcu odnosi se na mogućnost smanjenja ili povećanja pretpristupne podrške EU u zavisnosti od napredovanja odnosno stagniranja države kandidata. Novitet u odnosu na postojeći model je da se prvi put pominje mogućnost umanjivanja sredstava iz fondova EU, uz izuzetak podrške civilnom društvu, u slučaju neispunjavanja reformskih aktivnosti.\nMetodologija se, u tehničkom smislu, ne razlikuje mnogo od postojeće, ali je izuzetno važan politički impuls na obje strane EU-Zapadni Balkan, koji daje veću fokusiranost ključnim reformskim procesima u državi. Kada je riječ o Crnoj Gori, koja je značajno odmakla u procesu pregovora, predložene promjene mogu biti uključene u postojeći pregovarački okvir, posebno imajući u vidu da Nova metodologija predviđa usklađivanje tematskih klastera s pododborima u okviru procesa stabilizacije i pridruživanja (SSP). U fokusu ostaje napor da se održi dinamika i kvalitet pregovaračkog procesa, a Nova metodologija je pokrenula neka od ključnih pitanja, kao što su: zajednička strateška komunikacija o evropskim vrijednostima, politički dijalog i snažnija saradnja EU i država ZB, kao i zajednički rad u cilju napretka u pregovaračkom procesu.\nCrna Gora je potvrdila i prihvatila Novu metodologiju pristupnih pregovora Evropske komisije u maju 2020, ali i dalje ostaje nedefinisano na koji način će najavljena politička volja i posvećenost procesu biti pretočena u pregovarački proces Crne Gore koja je već otvorila sva pregovaračka poglavlja.


Objavljeno petak, 16 novembar 2018\nNaša škola, kao i svake godine do sada obeležava Dan tolerancije. Vršnjački tim u saradnji sa đačkim parlamentom, okupio je svoje predstavnike, koji su udruženim snagama i novim idejama napravili pano,na temu tolerancije. Još jednom smo se podsetili kako negovati vršnjačke odnose i pozitivnu klimu u školi.\nOpširnije: Dan tolerancije\nObjavljeno petak, 02 mart 2018\nDana 1. marta 2018. u biblioteci naše škole održana je školska smotra recitatora starijih razreda. Učenici su se dobro pripremili i izražajno recitovali najlepše pesme srpske i svetske književnosti, što je doprinelo svečanoj i prijatnoj atmosferi takmičenja. Trema ih nije omela da svi zvuče odlično zbog čega je žiri pre svega uživao, ali i teško doneo odluku o najboljim recitatorima. Nakon dužeg razgovora i analize nastupa žiri je proglasio najbolje i uručio im diplome.\nOpširnije: ŠKOLSKA SMOTRA RECITATORA – stariji razredi\nObjavljeno utorak, 27 februar 2018\nU organizaciji bibliotekara naše škole Mile Marković i Irene Stanković, u biblioteci je podržana akcija: "Čitaj glasno", u cilju podsticanja čitanja kao i negovanja maternjeg jezika. U akciji su učestvovali učenici V3, VI3 i VI4 sa nastavnicama srpskog jezika Ivanom Ivošević i Bojanom Urošević.\nOpširnije: Obeležavanje Međunarodnog dana maternjeg jezika - starijih razreda\nObjavljeno utorak, 14 novembar 2017\nNa današnjem takmičenju u odbojci (devojčice 7. i 8. razreda), ekipa naših devojčica se snažno borila i plasirala u polufinale, gde je igrala sa ekipom devojčica iz OŠ „Filip Višnjić“. U pomenutoj utakmici su gošće imale više sreće i tako odnele pobedu. Naša ekipa devojčica je zauzela visoko četvrto mesto od ukupno 16 ekipa i tako još jednom dokazala kvalitet sporta i timskog duha u našoj sredini. Prvo mesto na današnjem takmičenju, osvojila je ekipa devojčica iz OŠ „Jovan Ristić“.


Produžen pritvor osumnjičenima u slučaju ubistva Ivanovića - KRIK\nProdužen pritvor osumnjičenima u slučaju ubistva Ivanovića\nObjavio/la KRIK.rs 23 oktobra, 2019\nOsumnjičenima za učestvovanje u ubistvu Olivera Ivanovića Marku Rošiću i Nedeljku Spasojeviću produžen je pritvor za dva meseca, piše Kossev.\nPodatak da je dvojici osumnjičenih produžen pritvor potvrdio je za Kossev Rošićev branilac Mahmut Halimi koji je naveo da tužilac nije predstavio nikakve nove dokaze da bi opravdao dalje zadržavanje u pritvoru.\nRošić i Spasojević su u pritvoru gotovo godinu dana, a Halimi navodi da će tužilaštvo po isteku ovog roka morati da podigne optužnicu ili da osumnjičene pusti na slobodu.\nOni su uhapšeni u novembru prošle godine. Spasojeviću, policajcu sa severa Kosova, stavlja se na teret da je pomogao izvršiocu da pobegne sa lica mesta službenim vozilom. Rošić je osumnjičen zbog pisma pronađenog u Ivanovićem džepu u kom je napisan registarski broj džipa u vlasništvu Rošićeve porodice.\nZajedno sa njima uhapšen je i policajac Dragiša Marković zbog sumnje da je prenosio podatke sa lica mesta jednom policijskom službeniku u Srbiji, ali je posle tri meseca pušten da se brani sa slobode.\nČetvrti osumnjičeni, potpredsednik Srpske liste Milan Radoičić, tada je izbegao hapšenje, a kosovske vlasti raspisale su za njim poternicu.\nSrpska policija ga je privela i navodno ispitala o učešću u ovom ubistvu. Predsednik Srbije Aleksandar Vučić rekao je da je Radoičić prošao poligrafsko ispitivanje i da „sa sigurnošću može da se tvrdi da nije učestvovao u ubistvu Ivanovića“. Radoičić često prisustvuje zvaničnim sastancima Vučića i predstavnika Srpske liste, a bio je i na sednici skupštine Srbije o Kosovu.\nU aprilu ove godine kosovsko tužilaštvo je saopštilo da je istraga proširena na još dve osobe, a KRIK je otkrio da je reč o Zvonku Veselinoviću i Milanu Mihailoviću. Da je pomogla u ubistvu osumnjičena je i Ivanovićeva dugogodišnja sekretarica Silvana Arsović.\nPre nedelju dana, u vezi sa ovim slučajem uhapšen je još jedan policajac – Rade Basara, istražitelj koji je radio na slučaju zbog sumnje da je prikrivao dokaze, a policija i dalje traga za Željkom Bojićem, šefom operative Kosovske policije za sever.\nKosovski tužilac koji vodi istragu Sulj Hodža rekao je tada da na severu Kosova operiše dobro organizovana kriminalna grupa koju predvodi Milan Radoičić koji ima uticaja u policiji Kosova, ali i u opštinskim ili državnim strukturama u tom delu.\nVeselinović i Radoičić su kontroverzni biznismeni sa severa Kosova koji su povezani sa Srpskom listom. Ivanović je pre nego što je ubijen ukazao na Radoičića kao neformalni centar moći na severu Kosova.\nRadoičić je potom i ozvaničio svoju ulogu u kosovskoj politici pošto je postavljen za potpredsednika Srpske liste.\nVeselinovića i Radoičića srpska obaveštajna služba označila je kao vođe kriminalne grupe koja se bavi švercom droge, oružja i nafte, kao i zelenašenjem i pranjem novca. Na ovaj način, piše u izveštaju BIA čiju kopiju poseduje KRIK, Veselinović je stekao ogromno bogatstvo.\nProtiv njih vođeno je više postupaka, ali za ova krivična dela nikada nisu osuđeni.\nPročitajte više o Zvonku Veselinoviću\nO uticaju Milana Radoičića na kosovsku politiku pročitajte ovde\nPalata pravde (Foto: KRIK.rs)\nInspektor osumnjičen da je sarađivao sa Belivukom pušten iz pritvora


Vesti, 75 godina od prvog filma za koji je komponovana muzika u Srbiji\n75 godina od prvog filma za koji je komponovana muzika u Srbiji\nNaslovna / Vesti / 75 godina od prvog filma za koji je ...\nOve godine se navrsava 75 godina od prvog filma za koji je komponovana muzika u Srbiji. To je film Golgota Srbije a kompozitor je Milenko Živković.\nMuzika za film „Požar na Balkanu“ (Golgota Srbije) prva je u srpskoj kinematografiji i muzičkoj istoriji koja je namenski komponovana za potrebe filma. Njen autor, kompozitor Milenko Živković (1901-1964) pripada generaciji srpskih stvaralaca koji su na domaću muzičku scenu stupili početkom tridesetih godina 20. veka, a značajan trag ostavili posle Drugog svetskog rata. Nastala je 1935. godine, a koncipirana u četrnaest zvučnih slika koje ilustruju stradanje Srba u Prvom svetskom ratu. Od muzičkih segmenata autor je načinio i svitu, koju je nazvao „Tragedija Srbije“, a u njenom rukopisu, u podnaslovu, piše „simfonijski odlomci iz tonfilma u obliku svite“. Slêdeći dramaturgiju filma koja ima svoja dramaturška načela kompozitor oblikuje celine koje svojim zvukom potcrtavaju sliku, kao što su klasje pred žetvu, čelik, oganj, pustoš i krv, rat, borbe, i zatišja. Muzika završava pevanjem na tekstove nadgrobnih spomenika i sećanjem na gradove u dimu, ali i na velike spomenike kao ognjila neuništivosti naroda i njegovih korena na njegovom tlu.\nSudeći po stepenu subordinacije muzike definisane partiturom i zbivanjima na filmskom platnu može se zaključiti da je Živkovićeva muzika u potpunosti funkcionalna u odnosu na svoju primarnu ulogu. Treba imati u vidu da njena stvaralačka nit nije tekla ni slobodno, ni spontano, već je bila uslovljena zbivanjima definisanim knjigom snimanja. To se vidi i na stranicama originalne partiture na kojima je kompozitor i sam zapisivao koliko sekundi je trebalo da traje svaki segment i šta se dešavalo na filmskom platnu.\nMuzici na filmu kao i orkestarskoj sviti ne može poreći kontinuitet, celovitost, stepen koherentnosti i logičnog toka celine sastavljene iz više delova. To se najbolje oseća i u samom slušanju muzike, bez filmske slike, na osnovu snimka koji je ostvaren u Radio Beogradu i prvi put emitovan 25. novembra 1940. godine. Simfonijska slika „Tragedija Srbije“ nije pronašla svoje trajno mesto ni u muzičkom programu, ni na koncertnom podijumu. Ona je ostala filmska, i u toj oblasti ona je funkcionalna, kompatibilna zbivanju na platnu, ilustrativna, ispunjena dramskim nabojem, do mere da je neodvojiva od slike. To su veliki, a sigurno i najveći komplimenti koji se mogu uputiti ovoj partituri visoke profesionalnosti. Snagom profesionalca, uprkos činjenici da je napisao muziku za više filmova različitog tematskog usmerenja, Milenko Živković je ostvario dvestotine i šesnaest stranica rukom ispisane partiture, koja tek u filmskoj projekciji dobija sve dimenzije svoje vrednosti.\nMr Aleksandra Paladin, muzikolog


Samopredeljenje najavilo nove proteste u sredu, 4. februara\n► Samopredeljenje najavilo nove proteste u sredu, 4. februara\nLider Pokreta "Samoopredeljenja" Albin Kurti najavio je danas da će novi protesti biti organizovani u sredu, 4. februara, u centru Prištine.\n"Naši zahtevi su isti - razrešenje ministra za zajednice i povratak Aleksandra Jablanovića i usvajanje zakona o pretvaranju Trepče u javno preduzeće", rekao je Kurti na konferenciji za novinare.\nOn je dodao da će protesti biti organizovani u saradnji sa Alijansom za budućnost Kosova Ramuša Haradinaja i Inicijativom za Kosovo Fatmira Ljimaja.\nInače, poslanica "Samoopredeljenja" Aljbulena Hadžiu je na svom Fejsbuk profilu napisala da je do sada prikupljeno 36 potpisa za zakazivanje vanredne sednice kosovske skupštine na kojoj bi se zatražila smena Jablanovića.\n"Opozicija je prikupila 36 potpisa za zakazivanje vanredne sednice Skupštine Kosova za smenu Jablanovića. Nedostaje nam još četiri potpisa, ali nam poslanici većine ne daju te potpise", napisala je Hadžiu.\nPrema njenim rečima, ako vladajuća većina želi smenu Jablanovića neka potpiše inicijativu, jer će se inače protesti nastaviti.\nAleksandar Jablanović /\nJoš šest međunarodnih sudija u specijalizovanim Većima i Tužilaštvima Kosova\nŠef Misije EU za vladavinu prava na Kosovu (Euleks), Lars-Gunar Vigemark, imenovao je još šest sudija na listu međunarodnih u Specijalizovanim većima i Specijalizovanima tužilaštvima Kosova.


Statua pravde, ilustrativna fotografija\nU Hagu je u četvrtak pred novinarima predstavljena strategija rada Specijalnog suda za ratne zločine, odnosno, Specijalizovanog veća i Specijalizovanog tužilaštva. Ovo je početak direktne komunikacije sa javnošću ove institucje. Iako nije tačno rečeno kada se mogu očekivati prve optužnice, veruje se da će se to desiti tokom prve polovine sledeće godine. Ova Specijalizovana veća baviće se predmetima iz izveštaja Dika Martija, a koji je sada izveštaj Saveta Evrope.\nSekretarka Specijalizovanih veća, Fidelme Donlon i specijalizovani tužilac, Dejvid Švendiman, pojasnili su u Hagu da Specijalni sud za ratne zločine nije klasični međunarodni sud, već posebno veće kosovskog suda i da će sve biti u okviru njega.\nŠvendiman je naglasio da niko ko govori u javnosti i spominje moguće informacije tužiteljstva ne govori istinu, već je istina samo ono što će on u buduće odgovoriti i što će biti deo optužnice koja će se objaviti u dogledno vreme.\n"Neću govoriti o tome da li neko ili nije na listi optuženih. Ono što hoću da kažem jeste da ću raditi svoj posao onako kako zakon predviđa, a vi ćete više saznati o tome kada se optužnice objave", kazao je on.\nFidelme Donlon, sekretarka Specijalizovanih veća, opisala je strukturu ove nove ustanove, značajan napredak koji je napravljen u uspostavljanju Specijalizovanih veća, kao i predstojeće ključne etape.\nKako je saopšteno, nezavisna izborna komisija je, u skladu sa odredbama Zakona koji je usvojila Skupština Kosova, upravo počela da sprovodi postupak izbora za mesta predsednika Specijalizovanih veća i za listu međunarodnih sudija.\nOna je dodala da će se u ovom sudu nalaziti i jedinice za zaštitu svedoka, za pomoć žrtvama, pritvor i jedinica za prevod.\n"Naš cilj je da u prvoj polovini sledeće godine veća budu u mogućnosti da pokrenu sudske aktivnosti."\nSpecijalni sud za ratne zločine na Kosovu baviće se istragom zločina koje su "pripadnici Oslobodilačke vojske Kosova počinili nad etničkim manjinama i političkim rivalima". Ograničen je za zločine od 1998. do kraja 2000.\nFormiranje Suda u Hagu, i pored Haškog suda i misije EULEX-a koja ima ovlašćenja za ovakve slučaje, nadležni u Hagu su obrazložili činjenicom za boljom zaštitom svedoka i time da se radi o specifičnoj i osetljivoj istrazi.


Poruka Makronu: Mi ćemo vas nervirati! (VIDEO)\nJuče su širom Francuske održani protesti protiv obavezne imunizacije i vladinih mera.\nNa njima je kritikovana namera predsednika Emanuela Makrona da pooštri ograničenja za one koji odbijaju vakcine protiv kovida 19. Makron je ove nedelje poručio da želi da “nervira nevakcinisane” tako što bi im život toliko zakomplikovao da bi na kraju bili primorani da prime vakcinu.\n“Nevakcinisani su neodgovorni i nedostojni da se smatraju građanima”, dodao je francuski predsednik, prenosi Rojters.\nU Parizu su danas demonstranti uzvratili tako što su preuzeli njegov žargonski način izraživanja, i poručili da će oni “nervirati ” predsednika.\nDrugi su nosili transparente na kojima je pisalo „Ne za vakcina propusnicu“, što se odnosi na Makronov pritisak da se zakonski zahteva dokaz o vakcinaciji za ulazak u zatvorene prostore kao što su kafići, barovi i muzeji.\nNEWER POSTBritanija prva u Evropi: Preminulo 150.000 ljudi\nOLDER POSTBijeljina: Obilježen 30. rođendan Republike Srpske


Čanak trener, Mijatović u stručnom štabu - BasketballSphere\nDanas će, u popodnevnim časovima, iz Humske biti objavljeno da je Nenad Čanak novi trener Partizana. Ali, to je bilo dogovoreno od trenutka kada je Miroslav Nikolić smenjen sa mesta šefa struke crno-belih, samo se čaklo ozvaničenje.\nMeđutim, to nije jedina informacija vezana za klupu Parnog valjka. Dejan Mijatović, poznati trener koji je posebno sa mlađim kategorijama imao velikih uspeha, biće u stručnom štabu crno-belih. Imaće ulogu asistenta i koordinatora/savetnika.\nTags: aba, canak, mijatovic dejan, partizan


Podrška institucijama kulture | Palelive.com\nPočetna Novosti Kultura Podrška institucijama kulture\nMinistar prosvjete i kulture Republike Srpske /RS/ Anton Kasipović najavio je da će ministarstvo na čijem je čelu i ove godine nastaviti da pruža podršku institucijama kulture na području Istočnog Sarajeva. On je s tim u vezi izrazio očekivanje da će aplikacije za neke projekte sa ovog područja zavrijediti pažnju Savjeta za razvoj RS, te da će za njihovu realizaciju biti odobrena sredstva, a o čemu bi Savjet trebalo uskoro da odlučuje. Kasipović je u izjavi Srni podsjetio da je Ministarstvo prosvjete i kulture RS na području Istočnog Sarajeva u prošloj godini imalo značajna ulaganja. „To su prije svega izgradnja Osnovne škole ‘Srbija’ na Palama, zatim nacionalni spomenik ‘Cekovića Kuća’ i Kulturni centar Pale, izgradnja Osnovne škole ‘Petar Petrović Njegoš’, te značajna izdvajanja za Univerzitet u Istočnom Sarajevu – kupovina hotela ‘Panorama’, pet miliona KM odobrenih za izgradnju Ekonomskog fakulteta, te tri miliona KM za studentski smještaj u Foči“, istakao je Kasipović. On je dodao da je Ministarstvo u prošloj godini pružilo podršku i različitim inicijativama u oblasti kulture u Istočnom Sarajevu, kao što je „Festival harmonike“, te niz drugih manifestacija.\nNa pitanje kada će početi gradnja fiskulturne sala za novoizgrađenu Osnovnu školu „Petar Petrović Njegoš“, Kasipović je rekao da u RS postoji mnogo potreba i da će se gledati šta predstavlja prioritete.\n„Ako ne u ovoj godini, vjerujem da ćemo u bliskoj budućnosti izgraditi i tu fiskulturnu salu. Razumijem da je toj školi potrebna i fiskulturna sala, ali ne bi bilo ozbiljno da u ovom trenutku obećam da će se nešto tako graditi“, rekao je Kasipović.\nKada je riječ o gradnji gradskog pozorišta u Istočnom Sarajevu, Kasipović je rekao da Ministarstvo raspisuje konkurs za podršku različitim projektima, te da vjeruje da će i taj projekat naići na podršku Ministarstva.\nPrethodni članakObilježeno 65 godina oslobođenja Pala\nNaredni članak„Romanija“ u gradskom derbiju savladala „Famos“


Alpinizam - Blic Online\nMiladinka se popela na jednu od najopasnijih planina na svetu: „Planinarenje je stil života“\nBrčanka sa adresom u Tuzli, Miladinka Mima Vasić, jedna je od najuspješnijih alpinistkinja iz BiH koja je pre dve godine ušla u istoriiju alpinizma BiH ispenjavši planinski vrh Materhorn kao prva žena iz BiH.\nVenčali se na visini od 120 metara, samo ih sigurnosna mreža DELILA OD PROVALIJE (FOTO)\nMnogi ljudi u braku kada se sete svog dana venčanja kažu da im je taj dan bio veoma stresan, te da se nekih njegovih delova ni ne sećaju. Za par avanturista iz Kalifornije Rajana Dženksa i Kimberli Veglin taj dan je bio nešto stresniji nego za mnoge, ali nezaboravan i to ne samo zato što su rekli sudbonosno DA, već što su ga izgovorili na visini od 120 metara.\nČeški planinar poginuo u Demirkapijskoj klisuri\nSedamdesetogodišnji planinar iz Češke poginuo je u Makedoniji prilikom penjanja na stenu u Demirkapijskoj klisuri. Planinar Petar Špegan pao je sa karpe dok se penjao na stenu užetom na ulazu u Demir Kapiju, saopštila je policija.\nSlobodni alpinista Aleks Honold popeo se bez opreme uz legendarnu kalifornijsku liticu El Kapitan, visoku oko 884 metra, za nešto ispod četiri sata i time postao prvi koji je uspeo u ovom poduhvatu.\nAmerički planinar Roland Jirvud poginuo je juče na Mont Everestu, izjavili su juče zvaničnici i on je u proteklih mesec dana treća žrtva na najvišem vrhu sveta.\nIzgubio je sina jedinca, a sada ostvaruje njegov san\nČajetinac Despot Džavović, otac pokojnog alpiniste Aleksandra koji je letos stradao u ekspediciji na Julijskim Alpima, pravi zadužbinu koja će nositi ime njegovog sina. Na imanju na brdu Orlić u zlatiborskom selu Stublo nesrećni Despot planira da izgradi planinarski dom.\nČovek bez ruku i nogu osvojio NAJTEŽI VRH ALPA\nDžejmi Endrju (47) je izgubio šake i noge u nesreći pre 17 godina, ali ga to nije sprečilo da osvoji vrh Materhorn.\nSAHRANA UMESTO SVADBE "Aleksandar se žrtvovao da bi spasao tuđ život"\n- Nema više mog sina, mog jedinca... Žrtvovao je svoj život da bi spasao tuđi, heroj moj – lelekala je juče Mirjana, majka poginulog alpiniste Aleksandra Džavovića (30) iz Čajetine.\nKAKAV MALER! Popeo se na liticu da zaprosi devojku, SPASAVALI GA HELIKOPTEROM (VIDEO)\nMajkl Benks (27) popeo se na liticu kako bi zaprosio svoju devojku putem aplikacije "FejsTajm video", ali kada je počeo da se spušta ostao je zaglavljen na 24 metera visine i spasioci su mogli da ga izvuku samo uz pomoć helikoptera.\nPODVIG MLADIH BEOGRAĐANA Popeli se uz zaleđeni vodopad na Divčibarama\nDragana Rajblović, Marina Dramićanin, Jovan Saković i Aleksandar Brbović, članovi sportskog kluba “Alti” iz Beograda, popeli su prošle subote uz zaleđeni vodopad Skakalo na Divčibarama.\nEkstremni alpinizam na granici (ne)mogućeg\nDa li možete da zamislite kako izgleda penjanje uz vertikalne stene, visine od preko 1.000 metara i to bez bilo kakve opreme, osim patika za penjanje?\nTroje alpinista poginulo je danas u dve odvojene nesreće u severnoj Italiji, saopštili su lokalni zvaničnici i bolnički izvori.\nPogledajte "gole đavolice alpinizma"\nPlašite se visine? Kada budete pogledali ove fotografije poželećete da smesta skinete sve sa sebe i okačite se na neku liticu.


FBI upozorava na opasnost od hakovanja novih automobila – Plus Radio\nHome / Caffe / FBI upozorava na opasnost od hakovanja novih automobila\nFBI upozorava na opasnost od hakovanja novih automobila\nBy Plus Radio on 21/03/2016 Vrijeme: 13:23\nKompjuterizacija savremenih modela automobila povećava rizik od hakeriskih upada u sistem, upozaravaju američki FBI i Nacionalana agencija za bezbednost saobraćaja (NHTSA).\nOve dve organizacije izdale su saopštenje u kome navode da javnost treba da bude svesna pretnji sajber kriminalaca po vozila čiji se multimedijalni sistemi mogu povezati na Internet.\nTako je 2015. kompanija FIAT Chrysler bila prinuđena da povuče sa američkog tržišta 1,4 miliona automobila pošto je magazin Wired na primeru modela Jeep Cherokee pokazao da je moguće da neko izvan vozila preuzme kontrolu nad njim dok je vozač potpuno nemoćan da uradi bilo šta u vezi sa tim.\nFBI savetuje vlasnike automobila u SAD da ih odmah kontaktiraju ako primete da im je vozilo „hakovano“. Savremeni automobili sve češće nude napredne tehnologije koje imaju za cilj da poboljšaju bezbenost u vožnji, smanje potrošnju goriva i pruže korisnicima brojne pogodnosti u kojma mogu da uživaju dok se voze u automobilu.\nMeđutim, mogućnost pristupa Internetu istovremeno predstavlja i potencijalnu opasnost, s obzirom da su funkcije i komande automobila tada na udaru hakera. FBI zato savetuje vlasnike novih automobila da apdejtuju softver u mudlitedijalnim sistemima u vozilu, ali i da budu oprezni ako vrše softverske izmene na svoju ruku, da prate vesti o opozivima vozila na američkom tržištu, da budu oprezni ako nekome dozvoljavaju da se konektuje na njihov multimedijalni uređaj, kao i da vode računa o tome ko sve ima fizički pristup automobilu (ključeve).\nFBI upozorava da hakeri mogu da napadnu mutimedijalni sistem i kompjuter u automobilu i putem lažnih porukama koje kada se otvore instaliraju „malver“ u vozilu.\n← Previous Story One su ulepšale BG Car Show: Hostese sajma automobila\nNext Story → Veličanstveni spomenik Njutnu zasenio bi i velike piramide


Tomanović: "Presuda Miri Marković je podsmevanje pravu i logici" - Infobrif\nTomanović: „Presuda Miri Marković je podsmevanje pravu i logici“\nNajavio žalbu Apelacionom sudu\nObjavljeno 27.06.2018. u 14:10 poslednja izmena 27.06.2018. u 14:25\nBeogradski advokat Zdenko Tomanović izjavio je danas da osudjujuća presuda njegovoj klijentkinji, bivšoj predsednici JUL- a Mirjani Marković predstavlja podsmevanje pravu, zbog čega je najavio žalbu Apelacionom sudu.\n„Podsmevanje je i pravu i logici, nepravosnažna osuda da je pre 18 godina supruga tadašnjeg predsednika Miloševića, molila tadašnjeg sekretara Vlade Srbije da posreduje kod stambene komisije Vlade Srbije i dodelu garsonjeru zdravstvenoj radnici“ – naveo je Tomanović.\n„Verujem da će Apelacioni sud, odlučujući o mojoj žalbi, smoći snage da ipak primeni Zakon i da će ukinuti ovu odluku suda o optuženju koje je politički održavano dugi niz godina uz prekvalifikacije radi sprečavanja nastupanja zastarelosti“ – rekao je Tomanović.\nPresudom Višeg suda osim Mirjane Marković na godinu dana zatvora osudjen je i bivši dirketor „Diposa“ Miloš Lončar, a nekadašnja sekretarka Vlade Srbije Živka Cica Knežević na godinu i po dana zatvora, zbog dodele stanova u vlasništvu Republike od 1997. do 2000. godine osobama koje nisu bile zaposlene u Vladi.\nApelacioni sudMirjana MarkovićPresudaŽalbaZdenko Tomanović\nTask: Evropa mora da se priprema na najgore sa Trampom


Posmatrano iz ugla turističkih agencija i turoperatera već od oktobra počinje novo leto, na redu je sezona 2017, a first minute ponude počinju da se kreiraju!\n- Leto je prošlo - Da li znate da se već sada planira prolećni godišnji odmor?\n- Zanimljive igre u dečijim igraonicama\n- Kako ožiljci od bubuljica mogu da nestanu\n- Šifra delatnosti - najbitnije smernice\n- Garaže u Beogradu: cene, lokacije i radno vreme\n- Apartmani na Zlatiboru sa kaminom\n- Mreža za video nadzor (planirajte je na vreme za bezbrižan odmor)\nUkoliko volite da putujete, ali i pišete ovo je idealan način da povećate svoj budžet i prezentujete svoje avanturu! Pogledajte više detalja oko uslova saradnje!\nNa putovanju uvek treba znati odnos Euro to Dollar i tačno vreme, a za decu dobro dođu dečije igrice. Privatni časovi engleskog se podrazumevaju. Nekad je zanimljivo baciti pogled šta govore zvezde, a godišnji horoskop 2017 je simpatična razbibriga.\nNajlepše iz Srbije: Zlatibor, Kopaonik, Stara planina, Đavolja Varoš, Soko Banja, Kragujevac i još puno domaćih lepota, upoznajte Srbiju!\nBugarska letovanje 2015\nInformišite se o top destinacijama u regionu: Budimpešta, Rim, Atina, Bled, Ljubljana, Ohrid, Bosna, Beč, Temišvar...


I INVESTICIONA KONFERENCIJA NA EXPO DUBAI 2020: PRILIKA DA SRBIJA PRIVUČE NAJVEĆE INVESTICIJE IZ CELOG SVETA\nSrbija, višegodišnji lider u svetu po privlačenju stranih direktnih ulaganja (SDI), predstaviće investicione potencijale na prvoj investicionoj konferenciji posvećenoj temi Real Estate, koja se održava 1. novembra 2021. godine u okviru III tematske nedelje „Urbalni i ruralni razvoj“ na svetskoj izložbi „Expo 2020 Dubai“. Konferenciju „Invest in Serbia: Real Estate“ organizuju Razvojna agencija Srbij (RAS) i Operativni tim za realizaciju nastupa Srbije na EXPO Dubai 2020.\nPaviljon Srbije na Expo 2020 Dubai\nGovornici na investicionoj konferenciji biće Tatjana Matić, ministarka trgovine, turizma i telekomunikacija, Tomislav Momirović ministar građevinarstva, saobraćaja i infrastrukture i predstavnik Razvojne agencije Srbije (RAS), kao i renomirane real-estate kompanije. Na događaju se očekuje prisustvo investitora i kompanija iz celog sveta.\nPrva od pet planiranih investicionih konferencija u toku trajanja najvećeg svetskog izložbenog događaja „Expo 2020 Dubai“, biće u skladu sa tematskom nedeljom „Urbanog i ruralnog razvoja“ mesto na kome će se potencijalnim investitorima prezentovati prilike za ulaganje u sektor nekretnina Srbije, posebno trendovi i prilike za projekte u gradovima Srbije u kojima se poslednjih godina beleži ekspanzija gradnje i tržišta nekretnina.\nKao jedna od industrija koje imaju veliki udeo u BDP-u naše zemlje i čija ulaganja u 2020. godini iznose oko 400 miliona evra, građevinarstvo i oblast nekretnina u Srbiji imaju značajan potencijal za rast i razvoj. Uz to, ovaj segment privrede usko je povezan sa razvojem turizma i privlačenjem i promocijom Srbije kao turistički atraktivne destinacije, stoga će investiciona konferencija posvećena baš ovoj temi predstaviti šta to sve Srbiju čini privlačnom za ulaganja i težiti da već dobre diplomatsko-ekonomske odnose sa UAE, ali i drugim zemljama, unapredi kreiranjem novih investicionih prilika i partnerstava.\nV.d. direktor RAS, Radoš Gazdić, kaže da Srbija dokazano prednjači u odnosu na region i Jugoistočnu Evropu kada je reč o privlačenju ulaganja u real estate projekte i da je ova investiciona konferencija idealna prilika da celom svetu predočimo investicione potencijale i prednosti Srbije. On dodaje da investitori u velikoj meri vrednuju ekonomsku i političku stabilnosti zemlje pri odluci o investiranju, što Srbija neupitno ima.\n„Kada je reč o ulaganjima u građevinarstvo i izgradnju nekretnina Srbija ima čak 1,7 puta veći obim investicija od celog regiona Jugoistočne Evrope, to nas već veoma povoljno pozicionira u očima potencijalnih ulagača u ovoj oblasti. Pored optimalne investicione i poslovne klime, po kojoj je naša zemlja među stranim investitorima već dobro poznata, međunarodnim ulagačima u segment nekretnina je, uz veliki potencijal za dalji razvoj, veoma bitna i činjenica da smo dokazano efikasni u postupanju sa građevinskim dozvolama. Potvrdu toga imamo u činjenici da je Srbija među deset zemalja u svetu po brzini izdavanja građevinskih dozvola“, objašnjava Gazdić.\nMimo investicionih potencijala gradova, i prezentovanja nekih od dokazanih uspeha međunarodnih investitora u oblasti nekretnina, poput projekta Beograda na vodi, koji sa 100 hektara predstavlja najveći takav projekat u Jugoistočnoj Evropi, Srbija će na konferenciji fokus staviti i na izgradnju i adaptaciju banjskih i turističkih kapaciteta koje su na raspolaganju investitorima. Sa više od 50 banjskih i klimatskih mesta i više od hiljadu izvora vode širom zemlje, Srbija obiluje prilikama za realizaciju projekata spa-turizma.\nRepublika Srbija je već nekoliko godina, prema ocenama renomiranih stranih organizacija, kao što su Financial Times i IBM, globalni i evropski broj jedan kada je reč o privlačenju investicija. Strani investitori prepoznaju Srbiju kao jednu od najboljih lokacija u svetu za investiranje. Sa jedinstvenom geo-strateškom pozicijom, Srbija je fokalna tačka između Istoka i Zapada, i pruža bescarinski pristup tržištu od čak 1.3 milijarde potrošača, a uz to ima dobru poslovnu klimu i visokokvalifikovanu radnu snagu čije kvalitete prepoznaju i neke od najvećih svetskih multinacionalnih korporacija koje su investirale u Srbiji.\nKao deo sveobuhvatnog predstavljanja Srbije na najprestižnijoj svetskoj izložbi Expo 2020 Dubai tokom 6 meseci, Razvojna agencija Srbije, uz podršku Operativnog tima za realizaciju nastupa Srbije na EXPO Dubai 2020, organizuje ukupno pet investicionih konferencija. U planu su, pored ove, konferencije na kojima će se prezentovati automobilska i hemijska industrija, ICT sektor, wellness i spa potencijali, prehrambena i poljoprivredna industrija, kao i investicioni potencijali u oblasti voda i obnovljivih izvora energije.\nNastup Srbije na „Expo 2020 Dubai“ realizovan je u saradnji sa Kabinetom predsednice Vlade Republike Srbije – Nacionalna platforma Srbija stvara, Privrednom komorom Srbije i Razvojnom agencijom Srbije. Tema nastupa Republike Srbije na Svetskoj izložbi u Dubaiju je „Srbija stvara ideje – Inspirisani prošlošću, oblikujemo budućnost”.


Predsednik Aleksandar Vučić kaže da je Srbija jedina zemlja iz jugoistočne Evropa koja je svih šest godina bila predstavljena u Davosu na najvećem svetskom ekonomskom i političkom forumu i istakao da je ove godine ostvareno dosta važnih kontakata sa svetskim liderima.\nOn je za RTS rekao da se učešćem u Davosu pokazuje značaj zemlje, ali ostvaruju i brojni kontakti.\n"Imali smo važne kontakte sa šeficom Evropske komisije, ljudima iz najbližeg Trampovog okruženja. Bilo je kontakata sa mnogim evropskim liderima: premijerima, predsednicima, sa velikom biznis zajednicom", rekao je Vučić.\nU Davosu se, kako kaže, predstavlja zemlja, njena stabilnost, šta može da ponudi potencijalnim investitorima.\n"Mislim da smo taj posao dobro uradili", naglasio je predsednik.\nOn je naveo da su strani mediji pokazali da dobro poznaju ekonomske prilike u Srbiji i da je bilo mnogo više političkih pitanja, a posebno su se interesovali za odnos Srbije i Rusije.\nVučić kaže da je već više puta ponovio da je "sit pridika" kakve kontakte Srbija ima sa Rusijom i Kinom, a da lideri zapadno-evropskih zemalja imaju više kontakata i sarađuju više sa njima.\n"Trgovinska razmena Srbije je 70 do 100 puta manja nego tih zemalja. Svaku priliku koriste da svoje proizvode prodaju Kini, da sve dobiju od Kine, da zarade na Kini, ali Srbi da ne saradju sa njima. Isto je i sa Rusijom", naveo je predsednik.\nDodaje da se "maloj Srbiji" zamera što mimo njih sarađuje sa Rusijom i Kinom.\n"Nalazimo se na evropskom putu što je naše strategijsko opredeljenje, ali nema sumnje da ćemo nastaviti dobru saradnju i poboljšavati saradnju i sa Rusijiom i Kinom, jer smo suverena zemlja, imamo svoju politiku, svoju zemlju, svoj narod. Moj posao je da se borim za naš narod i našu zemlju", zaključio je on.\nKina je jedna od najvećih ekonomskih sila na svetu. Ona proizvodi veliki broj stvari koje se prodaju na celoj planeti, a mnoge zemlje zavise od kupovne moći njenih stanovnika.\nNa planini Rudnik ove godine biće izgrađen novi turistički kompleks i vizitorski centar, za šta će Ministarstvo turizma izdvojiti preko 20 miliona dinara, a početak prvih građevinskih radova očekuje se u aprilu. Vizitorski centar će se prostirati na 530 kvadratnih metara na Jabučaru i imaće više namena, a u njemu će biti suvenirnica, podrum pića, sala za prezentacije, prenosi RINA.\nPrivatna investiciona firma "Sikamor Brends" biće novi većinski vlasnik posrnule kompanije "Viktorijas Sikret", javlja agencija AP.\nDok Evropska komisija razmišlja da ukine jedan i dva evrocenta zbog zaokruživanja cena, crnogorske trgovce je novi zakon o zaštiti potrošača, zbog zaprećenih kazni, naterao da trebuju ove kovanice, što je ranije bio redak slučaj, piše Pobjeda, a prenosi portal Bankar.me.


„GRAD POBJEĐUJE GLAD“ | Radio Jadran\nPočetna Društvo „GRAD POBJEĐUJE GLAD“\n„GRAD POBJEĐUJE GLAD“\nBanka hrane Crne Gore, koja je osnovana u martu 2010. godine kao humanitarna fondacija za borbu protiv siromaštva, ovog vikenda organizuje akciju „Grad pobjeđuje glad“ i u Herceg Novom.\nDo sada je ova humanitarna organizacija uspjela da prikupi oko 25 tona hrane i dođe do 10.000 najsiromašnijih kategorija stanovništva širom države. Postojanje fondacije Banke hrane u Crnoj Gori se pokazalo veoma opravdanim, jer se ne može zanemariti činjenica da je preko 42.000 građana pogođeno siromaštvom.\nAkcija je namjenjena socijalno najugroženijem stanovništvu u opštinama Podgorica, Herceg Novi i Bar. Partner je Mercator-CG, a cilj akcije „Grad pobjeđuje glad“ je da obuhvati preko 700 socijalno najugroženijih porodica.\n– Banka Hrane očekuje veliki odziv građana, kao i pridruživanje društveno-odgovornih kompanija, kako bi se sakupila što veća količina hrane, a što veći broj porodica dobio pakete -kaže za naš radio predsjednica Fondacije Banka Hrane, Marina Medojević.\nOna je pozvala građane i kompanije da kupovinom nekih osnovnoh životnih namirnica u „Mercatoru“-„Rodi“ pomognu svojim sugrađanima. Sva hrana koja bude sakupljena za dva dana, ostaće u Herceg Novom i preko Centra za socijalni rad i njihovim spiskovima biće isporučena najsiromašnijim porodicama.\n– Zamolili smo ih da to zaista budu najugroženije porodice, sa više članova domaćinstva, porodice koje imaju bolesnu djecu ili neke veće probleme zbog kojih nijesu u stanju da zarade za život – ističe Medojevićka.\nPartner Banke Hrane u akciji je Ambasada SAD-a u Crnoj Gori, prepoznata i po aktivnom učešću u projektima društvene odgovornosti. Samo u 2011. godini, Ambasada je izdvojila 184.000 američkih dolara za projekte u oblasti razvoja civilnog društva.\nPrethodni članak„NOVA“ U NOVOM PROTIV KORUPCIJE U OPŠTINI\nSledeći članakSJUTRA ZAVRŠAVA PRVI DIO TRIGLAV JADRANSKE LIGE


Iveco S-Way na LNG za Arcese Group - Kamioni\nNaslovnica Kamioni Iveco Iveco S-Way na LNG za Arcese Group\nIveco S-Way na LNG za Arcese Group\nPredsjednik brenda Iveco, Thomas Hilse, iskoristio je priliku tokom zvanične posjete izvršnom predsedniku Arcese Group, Matteu Arceseu, na novoj lokaciji kompanije u Basianu, da preda 20 novih tegljača Iveco S-Way NP, sa pogonom na tečni prirodni gas (LNG).\nVozila koja je odabrala kompanija Arcese Group su inovativna kada je riječ o povezanom i efikasnom transportu, zahvaljujući naprednim tehnologijama i izvanrednim uslugama, u kombinaciji sa izuzetno konkurentnim ukupnim troškovima vlasništva. Pored toga, ova vozila koriste vodeće tehnologije u industriji u korištenju prirodnog gasa, što ih čini izuzetno održivim.\nIsporučena vozila pokreću motori Cursor 13 sa 460 KS, Hi-Tronix mjenjačima sa 12 stepeni prenosa, prediktivnim GPS-om i dva rezervoara za LNG od po 440 l sa svake obe strane. Odlikuju se prediktivnim sistemom vožnje i naprednom tehnologijom koja značajno smanjuje potrošnju goriva, smanjujući emisiju NO2 za 90% i zagađujućih čestica za 95%. Za pogon koriste biometan, dobijen iz postojećih obnovljivih izvora, što ih čini savršenim primerom kružne ekonomije, te sa smanjenjem emisije CO2 od 95%, u poređenju sa dizelskim ekvivalentima. Uz to, buka motora smanjena je na 71 dB (A), čime su omogućene gradske aktivnosti i tokom večernjih sati. Sa verzijom rezervoara od 540 l, omogućen je transport širom Evrope, sa dosegom od 1.600 km.\nVažna tehnološka prednost ovih tegljača je sistem Connectivity Box, koja povezuje vozilo sa stručnjacima iz Ivecove Kontrolne sobe, koja u svakom trenutku nadgleda vozilo. Ovo omogućuje efikasno planiranje održavanja i popravaka, i pomaže u sprečavanju neplaniranih stajanja. Sistemi Ecofleet, Driving Style Evaluation (DSE) i Driver Attention Support (DAS) procjenjuju stil vožnje i podržavaju pažnju vozača i tako dodatno doprinose smanjenju ukupnih troškova vlasništva.\nPrethodni članakVolvo Trucks pokreće prodaju električnih kamiona u Evropi\nNaredni članakVolkswagen kupuje proizvođača kamiona za 3,7 milijardi eura


Obaveštenje za korisnike sistema za vodosnabdevanje „Rzav“ – ЈКП Наш дом\nЈКП Наш дом\nObaveštenje za korisnike sistema za vodosnabdevanje „Rzav“\n23. јуна 2021. • Vesna Stefanović • Новости\nJavno komunalno preduzeće „Naš Dom” Požega apeluje na korisnike da racionalno koriste vodu odnosno da vodom za piće ne navodnjavaju poljoprivredna dobra, zalivaju zelene površine, rashlađuju pločnike, pune bazene i sl. Neophodno je naglasiti da je sistem za vodosnabdevanje opštine Požega projektovan za upotrebu u domaćinstvima, a ne za potrebe poljoprivrede.\nNadležne službe preduzeća, u zavisnosti od razvoja situacije na terenu, razmotriće mogućnost da se prema onima koji u vreme crvenog meteo-alarma prekomerno troše vodu, preduzmu određene kaznene mere propisane odgovarajućim zakonkim i podzakonskim aktima.\nOdredbama Odluke o snabdevanju vodom za piće, prečišćavanju I odvođenju otpadnih voda na teritoriji Opštine Požega (“Službeni list opštine Požega”, broj 2/2020 i 10/2020) propisano je da se navodnjavanje poljoprivrednih poseda smatra nenamenskom potrošnjom vode i isto se mora sankcionisati.\nNajopterećeniji sistem za vodosnabdevanje je u delu Rasne, Uzića, Gorjana, Visibabe, Radovaca, Milićevog sela i Svračkova.\nJKP „Naš dom“ Požega\nПравилник о јавним набавкама (1546)\nпонедељак-петак 07-15 ч\nЈКП НАШ ДОМ Пожега


Za korisnike socijalne pomoći mesečno 1,2 milijarde dinara - Ekonomske Vesti\nZa korisnike socijalne pomoći mesečno 1,2 milijarde dinara\n9. jun. 2015 Andrija Matić 0 Comments Aleksandar Vulin, Predrag Petrović, socijalna zaštita\nMinistar za rad, zapošljavanje, boračka i socijalna pitanja u Vladi Republike Srbije Aleksandar Vulin saopštio je danas da se svakog meseca iz budžeta izdvoji 1,222 milijarde dinara za korisnike novčane socijalne pomoći.\nVulin je na otvaranju okruglog stola „Podrška porodici sa decom“, na kojem su predstavljeni najvažniji pokazatelji i karakteristike porodica sa decom u sistemu socijalne zaštite iz izveštaja centara za socijalni rad za 2014. godinu, istakao da u našoj zemlji ima 146.000 korisnika novčane socijalne pomoći koji su radno sposobni.\nNosilac novčane socijalne pomoći prima mesečno približno 8.000 dinara, svako punoletno dete 3.000 dinara, svako maloletno dete manje od 3.000 dinara, a ukoliko postoji i oblik invaliditeta, obračunava se i dodatak za tuđu negu i pomoć, objasnio je ministar.\nOn je dodao da su nosioci novčane socijalne pomoći i energetski zaštićeni korisnici, odnosno da ne plaćaju struju i vodu u određenom procentu.\nDirektor Republičkog zavoda za socijalnu zaštitu Predrag Petrović upozorio je na to da je zanemarivanje kao vrsta nasilja nad decom u stalnom porastu u poslednjih pet godina, pri čemu je u prošloj godini evidentiran 1.991 slučaj ove vrste nasilja.\nPrema podacima ovog zavoda, u porastu je i fizičko i psihičko nasilje nad decom, pa je tako u prošloj godini bilo 1.423 dece žrtava fizičkog i 1.346 psihičkog nasilja.\nBroj dece u sistemu socijalne zaštite u 2014. godini povećan je u odnosu na prethodne godine, pri čemu je u prošloj godini na evidenciji centara bilo ukupno 193.865 dece, a udeo dece korisnika sistema socijalne zaštite u opštoj populaciji dece iznosio je 15,5 odsto.\nU opštoj populaciji dece u Srbiji od 2011. do 2014. godine broj dece se smanjio za 0,82 odsto, dok je u istom periodu broj dece u sistemu socijalne zaštite porastao za 19,7 odsto.\nUčešće dece koja žive u biološkim porodicama u odnosu na ukupan broj dece u sistemu socijalne zaštite iznosi 95 odsto, dok preostalih pet odsto čine deca bez roditeljskog staranja.\nDečiji dodatak je u prošloj godini koristilo ukupno 375.595 dece i 199.649 njihovih porodica, dok je 48.686 porodica sa ukupno 96.868 dece primalo novčanu socijalnu pomoć.\nPodaci takođe pokazuju i da od ukupno 368.000 jednoroditeljskih porodica u Srbiji, njih pet odsto koristi novčanu socijalnu pomoć. Trend porasta broja dece u sistemu socijalne zaštite odražava se i na broj dece pod starateljstvom, tako da je prošle godine evidentirano 9.257 dece prema kojima su primenjene mere starateljske zaštite, što čini povećanje od četiri odsto.\nKada je reč o deci na smeštaju u ustanovama, usluge domskog i porodičnog smeštaja je u prošloj godini koristilo 6.042 dece, pri čemu je 837 dece bilo na domskom, a 5.205 dece na porodičnom smeštaju.\nU prošloj godini u centrima za socijalni rad evidentirano je i 9.861 dete sa smetnjama u razvoju, a prema vrsti smetnje u razvoju dominiraju deca sa telesnim (34 odsto), sa višestrukim (22 odsto) i intelektualnim smetnjama (21 odsto).\n← E, oni drmaju svetom!?\nMiroslav Bogićević u kućnom pritvoru →\nSrbija insistira na što skorijem održavanju konferencije o migrantima\nVulin sa predstavnicima Svetske banke\n29. sep. 2014 Luka Matić Komentari su isključeni na Vulin sa predstavnicima Svetske banke\nMinistarstva skriveno obnavljaju vozni park\n23. maj. 2017 Luka Matić 0


Za majke sa troje i više djece u najboljem slučaju trebaće 40 miliona eura – Bankar.me\nJanuary 21, 2022 CRNA GORA, FINANSIJE, SVE VIJESTI Leave a comment\nKorisnice naknada na osnovu rođenja troje ili više djece su od 10. januara ove godine u centrima za socijalni rad počele da predaju zahtjeve za obeštećenje, predviđeno zakonom usvojenim u parlamentu u decembru prošle godine. Stručnjaci Demokratske Crne Gore su obračunali da će za te naknade ove godine, od aprila, odnosno za devet mjeseci biti potrebno 25 miliona eura, piše Pobjeda.\nTačan broj majki koji će se ponovo prijaviti za naknadu niko ne može da zna jer to zavisi od njihove volje, ali ono što se zna jeste da pravo na to trenutno ima 21.825 korisnica.\nOdgovor od Demokrata kako su obračunali da je baš potrebno 25 miliona Pobjeda nije dobila, ali prema tvrdnjama poslanika Demokratske partije socijalista Ivana Mitrovića, za naknade će trebati mnogo više, a po njegovim proračunima to je više od 40 miliona eura. On, takođe, tvrdi da nijedna korisnica nema pravo na obeštećenje i da je javnost obmanuta.\nMitrović je Pobjedi kazao da je 2016. godine za naknade bilo potrebno 65 miliona eura. Ako se računa da je za ovu godinu potreban novac za devet mjeseci i ukoliko bi se sve korisnice prijavile, trebalo bi oko 48 miliona eura.\n“Nakon usvajanja Zakona o socijalnoj i dječijoj zaštiti iz 2015. godine, kojim je majkama sa troje i više djece priznato pravo na novčanu naknadu, na početku 2016. godine 22.400 majki je i ostvarilo to pravo. Od tog broja, 13.500 majki je ostvarivalo pravo na naknadu po osnovu nezaposlenosti, dok je 4.700 majki prethodno koristilo pravo na penziju i oko 3.000 majki je tada postalo korisnik naknade, a prethodno su bili u radnom odnosu “, objasnio je Mitrović da je za taj broj 2016. godine bilo izdvojeno više od 65 miliona eura.\nOn, takođe, navodi podatak da je nakon odluke Ustavnog suda u julu 2017. godine pravo je ukinuto za 21.825 majki, dok je jedan broj majki nastavio da koristi to pravo po odluci Ustavnog suda.\n“Na kraju 2021. godine oko 1.800 korisnica je koristilo pravo na naknadu po odluci Ustavnog suda za šta je na mjesečnom nivou izdvajano oko 450.000 eura”, navodi Mitrović.\nObjašnjava da shodno novom Zakonu o socijalnoj i dječijoj zaštiti usvojenom u decembru 2021. godine, nijedna od korisnica naknada iz 2016. godine nema pravo na obeštećenje.\n“Zakon je samo nazvan tako kako bi se izmanipulisala cjelokupna crnogorska javnost “, tvrdi Mitrović naglašavajući da se ovim zakonom samo priznaje pravo onim korisnicima koje su tada ostvarivale pravo na naknadu.\nTakođe, prema navodima Mitrovića, iznosi naknada su fiksirani i ovim zakonom nijesu predviđena usklađivanja naknada sa eventualnim rastom troškova života, čega će svakako biti u budućnosti, odnosno čemu i već svjedočimo.\n“I pored toga što je ovaj zakon po mnogo čemu sporan, u smislu radne pasivizacije žena u njihovom najproduktivnijem periodu života, on je i u cjelokupnom svom sadržaju sporan u mnogim segmentima kako bi se uopšte mogao i implementirati. Ti nedostaci će tek biti vidljivi “, tvrdi Mitrović.\nPrema njegovim riječima, potencijalni broj korisnica bi trebalo biti oko 20.000 i za njih bi u ovoj godini za devet mjeseci biti potrebno više od 40 miliona eura.\n“Koliko će tačno biti potrebno novca u 2022. godini, znaće se tek nakon 1. aprila, kada se i počne ostvarivati ova vrsta naknade, jer danas se sa sigurnošću ne može kazati koliko će bivših korisnica naknade podnijeti zahtjev za ostvarivanje ovog prava”, kazao je Mitrović.\nPodaci Zavoda i Fonda\nKako su Pobjedi kazali iz Zavoda za zapošljavanje, po njihovoj evidenciji nezaposlenih lica – 5.983 su bivše korisnice.\n“Sve one imaju pravo da se prijave za navedene naknade”, poručili su iz ZZZ.\nŠto se tiče penzionerki sa troje i više djece koje su bili korisnice 2016. godine, taj broj je 4.761, navode iz Fonda PIO. Kako navode, od početka primjene Zakona o obeštećenju bivših korisnica naknada po osnovu rođenja troje ili više djece, od 11. januara ove godine podnijeto je 54 zahtjeva za obustavu isplate penzije zaključno sa 31. martom ove godine.\n“Kako je interesovanje za ostvarivanje naknade shodno navedenom zakonu veliko, u narednom periodu očekujemo veći priliv zahtjeva za obustavu isplate penzija”, kazali su iz Fonda PIO.\nDo 17. januara centrima za socijalni rad je dostavljeno 1.775 zahtjeva i to je podatak za period od 10. do 14. januara.\n“Najviše zahtjeva je dostavljeno Centru za socijalni rad za Glavni grad Podgorica, opštinu u okviru Glavnog grada Golubovci i opštinu Tuzi (449), Centru za socijalni rad za opštinu Bijelo Polje (327) i centrima za opštine Berane, Andrijevicu i Petnjicu (204) i Danilovgrad (124), dok su ostali centri bili na nivou od 96 do 44 zahtjeva. U prvoj sedmici je najmanje prijava stiglo Centru za socijalni rad za opštinu Herceg Novi (44) “, kazali su iz Ministarstva finansija.\nPočela je i druga sedmica dostavljanja zahtjeva, a o broju pojedinačnih prijava zainteresovanima informacije pružaju centri.\nZa dostavljanje zahtjeva, u skladu sa Zakonom o obeštećenju bivših korisnica naknada po osnovu rođenja troje ili više djece, posljednji dan je 9. mart ove godine. Ovim zakonom se uređuju uslovi i otklanjaju posljedice nastale ukidanjem zakonskog prava na doživotnu naknadu po osnovu rođenja troje ili više djece.\nKako su ranije objasnili iz Ministarstva finansija, pravo na obeštećenje, u skladu sa važećim zakonom, imaju korisnice mjesečne naknade po osnovu rođenja troje ili više djece, kojima je to pravo pripadalo u periodu od 1. januara 2016. do 30. juna 2017. godine, u skladu sa Zakonom o dopunama Zakona o socijalnoj i dječjoj zaštiti, ukoliko im je ovo pravo ukinuto. Bivše korisnice ostvaruju naknade u procentualnim iznosima od 70 i 40 odsto u visini koja im je bila utvrđena kao korisnicima naknade po osnovu Zakona o socijalnoj i dječjoj zaštiti. Pravo na obeštećenje prestaje ako korisnica tog prava zasnuje radni odnos, registruje se za obavljanje preduzetničke ili poljoprivredne djelatnosti ili ostvari pravo na penziju u skladu sa zakonom.\nUz zahtjev, u kojem stranka navodi da aplicira za obeštećenje kao bivša korisnica naknade, potrebni su dokaz o obustavi prava na naknadu po osnovu rođenja troje ili više djece koji po službenoj dužnosti obezbjeđuju centri, ukoliko se ne priloži uz zahtjev. Dokaz da nije korisnica penzije obezbjeđuju centri za socijalni rad, osim za korisnice penzije koje dostavljaju dokaz od Fonda PIO da su podnijele zahtjev za obustavu penzije zaključno sa 31. martom ove godine. Takođe, centri obezbjeđuju dokaz da nije obveznik osiguranja od Uprave prihoda i carina.\nMFSS: Planirani iznos za devet mjeseci, dodatni troškovi iz budžetske rezerve\nIz Ministarstva finansija i socijalnog staranja su kazali da se radi o planiranom iznosu za devet mjeseci ove godine (a ne godišnjem) jer je isplata naknada od aprila, a ukoliko bude dodatnih troškova ima prostora da se finansiraju iz budžetske rezerve, kao i mogućih većih prihoda u odnosu na plan.\nNapomenuli su da je državni budžet u 2021. godini bilježio višemjesečni suficit, kao i da preliminarni podaci pokazuju da su prošlogodišnji prihodi premašili i one iz ,,rekordne“ 2019. godine.\nUkazali su i da se zahtjevi za naknade podnose zaključno sa 9. martom, kada će se znati konačan broj prijavljenih, jer same biraju hoće li da se vrate na ovo pravo, ukoliko sada imaju penziju ili posao, odnosno biraće koje im je primanje povoljnije.\nS obzirom na to da je na početku 2016. godine 22.400 majki ostvarilo naknadu po osnovu usvajanja Zakona o socijalnoj i dječijoj zaštiti iz 2015. godine, ukoliko bi se prijavio isti broj korisnica za obeštećenje, prema našoj računici državi bi bilo potrebno da obezbijedi 50,5 miliona eura za devet mjeseci 2022. godine.\nPo kategorijama posmatrano, od ukupnog broja korisnica naknade na početku 2016. godine, 13.500 majki je ostvarivalo to pravo po osnovu nezaposlenosti. Trebalo je da primaju 40 odsto prosječne zarade iz 2015. godine, što bi iznosilo 192,8 eura. Prema toj računici, za devet mjeseci ove godine bi trebalo samo za njih obezbijediti 23.425.200 eura.\nPravo na 70 odsto naknade (338,1 euro) ostvarivalo je ukupno 8.900 majki, od čega 4.700 koje su prethodno bile u penziji, oko 3.000 koje su tada postale korisnici naknade i oko 1.200 po drugom osnovu, uključujući i one koje su prekinule radni odnos da bi stekle ovo pravo. Ako bi taj broj ostao isti, za njih bi trebalo odvojiti 27.081.810 eura.\nPOJMOVImajke sa troje i više djece\nPrevious Vlada kupuje “Čarlija”\nSljedeći Netfliks ima 221,8 miliona pretplatnika


UDARNA VEST: Državni udar propao – SAD spremaju INVAZIJU na Venecuelu | WebTribune\nHome U FOKUSU UDARNA VEST: Državni udar propao – SAD spremaju INVAZIJU na Venecuelu\nUDARNA VEST: Državni udar propao – SAD spremaju INVAZIJU na Venecuelu\nU Venecueli je pokušan državni udar, pored aerodroma u Karakasu upotrebljen je suzavac, a ministar odbrane je izjavio da vojska te zemlje ostaje verna vladi predsednika Nikolasa Madura. Ovo nije poslednji očajnički pokušaj Gvaida da otme vlast na ulici, kaže za Sputnjik nekadašnji diplomata Dušan Vasić.\nLider opozicije Huan Gvaido, pozvao je vojsku da mu se priključi u „okončanju uzurpacije vlasti“, a pre dve nedelje najavio da će 1. maja krenuti u odlučujuću fazu operacije za skidanje s vlasti predsednika te zemlje Nikolasa Madura.\nBiće to njegov sedmi pokušaj da podigne narod na noge i pokuša da svrgne legalno izabranog predsednika. Dugogodišnji diplomata u zemljama Latinske Amerike Dušan Vasić za Sputnjik objašnjava da lider opozicije nije slučajno izabrao baš prvi 1. maj za tu operaciju. To je veliki praznik rada, Venecuela ga obeležava na način kako se nekada slavio i kod nas.\n„Slavi se tradicionalnim izlaskom na ulice od rane zore, porodičnim okupljanjima bez velikih parada, ali sa slavljem koje država pomaže i organizuje, jer oni sebe smatraju zemljom koja je okrenuta narodu. Tako će se i ovog 1. maja desiti veliko slavlje, a Gvaido pokušava da se umeša u taj deo naroda, da podigne svoju zastavu i kaže, evo, ovi što su izašli na ulice 1. maja, oni su sa mnom, ajde da idemo prema Palati Miraflores, da bi preuzeli vlast“, kaže on.\nOve pokušaje Vasić naziva očajničkim i podseća da je Gvaido, kada je sam sebe proglasio za predsednika, obećao Amerikancima da će u vrlo kratkom roku podići narod na noge i doneti neki rezultat. Donet je i niz pravnih akata, a najvažnija je Rezolucija o tranziciji vlasti, koja bi sada Gvaidu mogla da dođe glave, kaže Vasić.\n„U tom dokumentu piše da će u roku od 90 dana vlast biti preuzeta, da će u tom periodu Gvaido vršiti funkciju privremenog predsednika koji ima zadatak da u istom intervalu organizuje izbore. Međutim, istek tih 90 dana se približava, Maduro je i dalje na vlasti, Gvaido nije uspeo ni jednom mobilizacijom da ga pomeri, a kamoli da ga zbaci sa vlasti“, podseća Vasić.\nOn dodaje da pored pritisaka SAD, Gvaida muče i drugi problemi, počeo je da trpi velike kritike unutar opozicije zbog svoje nesposobnosti, ali i zbog isključivog oslanjanja na SAD. Zamerke na njegov radi stavila su i dvojica učesnika na ranijim predsedničkim izborima. Kaže da je i Amerika uvidela da za ovaj posao nije izabrala pravog čoveka i da zato radi na planu vojne intervencije u Venecueli.\nVasić za Sputnjik otkriva da je 10. aprila u Centru za strateške studije u Vašingtonu održan sastanak grupe od petnaestak „ljudi od poverenja“. Bio je tu prvi čovek južne komande američke vojske, dvojica kolumbijskih generala, prisustvovalo i nekoliko venecuelanskih disidenata koji su davno prebegli u SAD, kaže naš sagovornik, koji raspolaže celim spiskom indikativnih imena koja su prisustvovala sastanku.\n„Jedan od njih je Rožen Norijega koji je sa Eliotom Abramsom učestvovao u pokušaju obaranja vlasti u Nikaragvi. Bili su tu i predstavnici još nekoliko latinoameričkih zemalja. Oni su na tom sastanku razmatrali posledice moguće vojne intervencije u Venecueli. Dakle, taj plan je već detaljno napredovao“, otkriva Vasić.\nDodaje da je dokaz da plan postoji i činjenica da je parlament Holandije pre 10 dana održao hitnu sednicu, da je Senat usvojio odluku da se ne dozvoli da teritorija ostrva Kurasao, koje je vrlo blizu Venecuele u Karipskom moru, a u holandskom je posedu, bude jadna od tri ključne tačke u američkom planu za nasilni ulazak humanitarne pomoći u Venecuelu.\n„Kad su Holanđani videli da se pravi plan da se vojno upadne u Venecuelu tim putem, odmah su izdali naredbu da neće ni po koju cenu dozvoliti da se to ostrvo koristi za napad. Američki plan jeste na stolu, ali s druge strane, svi pokušaji SAD da pridobije saveznike u tom delu sveta za vojnu intervenciju do sada nisu dali nikakav rezultat. Potpuni fijasko je doživela ta njihova ideja o vojnom ulasku“, ocenjuje Vasić.\nPosle najave Gvaidove konačne ofanzive na Madura, Venecuela je izašla iz Organizacije američkih država, taj dan Maduro je proglasio praznikom, a SAD su odgovorile već sutradan, uvođenjem embarga na venecuelansku naftu.\nVasić podseća da uporedo s ovom, traje još jedna borba sa Sjedinjenim Državama, latinoamerički časopis „Orinoko tribjun“ obimnim istraživanjem je utvrdio da se o Venecueli dnevno objavi 3600 lažnih vesti.\n„Čak su i fotografije prevremeno rođene dece koja su ostavljena u korpe za veš u Hondurasu, plasirane kao događaj iz Venecuele koja je u haosu. Ta zemlja jeste u krizi, ali situacija je daleko od one kakva se kroz zapadne medije predstavlja“, zaključuje Dušan Vasić u razgovoru za Sputnjik.\nSAD pokrenule frontalni udar – Iran sprema opasnu odmazdu\nEvropska Unija je projekat koji je propao – Ove zemlje nikad neće biti prihvaćene – EVO ŠTA SE DEŠAVA\nKejt Midlton strahuje da će završiti kao princeza Dajana\nSlučaj koji je uzdrmao planetu: Šef interpola ostaje u Kini na doživotnoj robiji jer je bio špijun\nKo krade srpsku istoriju I KO JE PRODAJE IZNUTRA U SRBIJI?\nORBAN NAJAVLJUJE RAT BEZ MILOSTI: Evropske elite planiraju da zabrane hrišćanstvo\nSmirite glavobolju i stres uz akupresuru za 30 sekundi\nNASA-ine satelitske slike dokazuju da su uragani veštački\nŠOKANTAN PREOKRET U DONJECKU: Razdor u vlasti i tajna saradnja sa Porošenkom\nSvi mediji u uniformi Lidla – neshvatljivo


RTS :: Banja Topilo čeka status\nSrbija danas Banja Topilo čeka status\nBanja Topilo čeka status\nnedelja, 29. jul 2018, 08:39 -> 09:31\nBanja Topilo, za čije se termalne vode tvrdi da su veoma lekovite, udaljena je 25 kilometara od Niša i još nema regulisan status. Objekat koji je 1992. godine sagradjen na termalnom izvoru zatvorila je inspekcija zato što nema gradjevinsku dozvolu i od tada niko ne može da koristi bazene koji se u njoj nalaze.\nU Banji Topilo nema gostiju. Nekada je u sezoni, kažu, bilo više hiljada, pa su mnogi meštani preuredili svoje kuće i vikendice za izdavanje.\nJedan od njij je i Ljubiša Stamenković koji kaže da gosti zovu, ali da moraju da odlažu dolazak, i da voda pomaže u lečenju kostobolje.\nSporni objekat, u kome se naplaćivalo korišćenje bazena, u većinskom je vlasništvu Privrednog društva "Banja Topilo". Godine 2003. godine podneli su zahtev za legalizaciju.\n"Taj zahtev je dugo vremena kao takav opstajao dok se konačno nije odlučilo jer je zemljište vraćeno na korišćenje gradu", ističe Srđan Laketić, iz Sekretarijata za privredu, "nosilac građevinske dozvole može biti samo onaj čije je zemljište."\nU Privrednom društvu kažu da im sem građevinske inspekcije, nijedna druga inspekcija nije osporila rad, takođe tvrde i da su za korišćenje izvora plaćali nadoknadu Ministartsvu poljoprivrede. To nadležni osporavaju, navodeći da prema Zakonu o banjama privredno društvo ne ispunjava uslove za obavljanje delatnosti.\nU međuvremenu, pojavio se improvizovani bazen na drugom termalnom izvoru. Temperatura vode u tom bazenu je znatno viša od temperature u reci. Naša ekipa je tamo zatekla građevinski materijal, verovatno ljudi pokušavaju da sami urede to mesto.\nKrajnji cilj gradske opštine Crveni krst je da Topilo dobije status banje.\n"Banja Topilo neće da se ugasi, neće da prestane sa radom, već hoćemo da ozakonimo i da taj posao bude zakonit", naglašava predsednik Gradske opštine Crveni krst Miroslav Milutinović.\nBranislav Pantić, predsednik Turističkog društva Banja Topilo] *Osipa se, nema prodavnice više, nema kafane što je danas bitno, nema nikakav zabavni život, struja povremeno nestaje...\nU lepoti prirode koja okružuje Banju Topilo za sada mogu svi da uživaju, ali je teško reći kada će moći I u termalnim izvorima.